text:
Ein søga: Borgarstjórin kláaði sær í nakkanum. Útreiðslurnar hjá kommununi vóru hækkaðar. Kommunan hevði sett 595 milliónir av til at gjalda útreiðslur við, men ein nýggj útrokning segði, at tað, ið kommunan annars hevði sett í verk, fór at kosta 609 millónir.
400 fólk eru so ella so partar av musikkskúlanum. Tey flestu eru børn og ung. Ungdómshúsið skipar fyri nógvum tiltøkum fyri ung.
200 børn og ung vitja javnan í ungdómshúsinum.
“Vit noyðast at gera okkurt!” hugsaði borgarstjórin. Hann fekk kommunustýrislimirnar at gera uppskot um, hvussu kommunan kundi spara 14 milliónir, so fíggjarætlanin hekk saman. Megnaði kommunan at spara 14 milliónir, so javnvigaðu inntøkur og útreiðslur.
Hvørki borgarstjórin ella hinir kommunustýrislimirnir høvdu huga at hækka kommunuskattin, so kommunan tann vegin fekk 14 milliónir í inntøku afturat, so at inntøkur og útreiðslur á henda hátt javnvigaðu.
Nógv sparingaruppskot komu á borðið. Tvey uppskot snúðu seg um at steingja musikkskúlan og ungdómshúsið. Hesi sparingaruppskotini fullu ikki í góða jørð.
Stýrið fyri musikkskúlan helt, at bleiv musikkskúlin stongdur, so tók kommunan alla tónleikaundirvísingina burtur, og tað var als ikki gott, tí børnini og tey ungu, ið gingu í musikkskúlanum, vóru heilt vist eitt aktiv fyri kommununa. Tey førdu fram, at tónleikaundirvísingin var savnandi fyri allar borgararnar í kommununi, bæði tá ið tað snúði seg um aldur og kyn.
Starvsfólkið í ungdómshúsinum segði, at sendi kommunan 200 børn heim, fór tað at fáa stórar avleiðingar. Fleiri herverk fóru at vera framd, og børnini fóru at ganga úti á gøtuni og keða seg. Harumframt fóru nøkur børn at hava stuðulsfólk fyri neyðini, tí tey høvdu tørv á stuðli í frítíðini – ungdómshúsið hevði annars tikið sær av hesi uppgávu, sum annars hevði kostað kommununi pengar.
Borgmeistarin tók orðið eftir at kommunustýrið hevði atkvøtt. Eftir drúgt og harðligt orðaskifti um sparingar ella skattahækking, vísti atkvøðugreiðslan, og kommunan skuldi spara 14 milliónir á útreiðslusíðuni. Hetta merkti, at musikkskúlin stongdi. Ungdómshúsið bleiv ikki stongt, men upplatingartíðirnar vórðu skerdar, og nøkur starvsfólk skuldu sigast úr starvi.
Hvør tekur avgerðirnar í kommununi?
Um tú beint eftir atkvøðugreiðsluna um musikkskúlan og ungdómshúsið hevði spurt borgararnar í kommununi, hvør tekur avgerðirnar í kommununi, høvdu tey flestu helst svarað - kommunustýrið.
Onkur sigur, at borgarstjórin tekur avgerðirnar, onkur annar sigur felagsskapir í kommununi. Tað kunnu vera felagsskapir sum t.d. vinnulívsfeløg, ítróttafeløg ella fakfeløg.
Eisini stór vinnuvirki í kommununi hava stóra ávirkan. Kommunustýrið lurtar eftir, hvat tey at siga, og hvat tey ynskja, tí hetta snýr seg um stór arbeiðspláss og skattainntøkur hjá kommununi. Flytur virkið aðrastaðni ella letur aftur, økist talið av arbeiðsleysum í kommununi, skattainntøkurnar lækka, og handlarnir í kommununi selja minni og tí minkar virksemi og trivnaðurin.


c: text/html

text:
Nú freistin at søkja um endurnýggjan av sjóvinnubrævi gongur út, vanta enn 775 umsóknir sambært hagtølunum hjá Sjóvinnustýrinum.
Sjóvinnustýrið hevur í miðlunum heitt á sjófólk um at senda umsókn áðrenn 1. september fyri at tryggja, at sjóvinnubrøv kunnu verða dagførd sambært nýggju reglunum áðrenn 1. januar, tá tey gomlu ganga út.
So nógvar umsóknir liggja í løtuni niðurfyri, at viðgerðartíðin er 10 vikur. Tí ræður um at senda umsókn skjótast gjørligt um sjófólk vilja tryggja sær at kunna mynstra eftir 1. januar.
Navigatørar við handilsskipum og øll maskinfólk eru fevnd av nýggju krøvunum.
Meira fæst at vita á heimasíðuni hjá Sjóvinnustýrinum.

robotstxt: allowed

filter: keep


text:
21. februar er seinasta freist at melda til Aliráðstevnuna 2012
24. februar kl. 9.00 verður Aliráðstevnan 2012 sett á Hotel Føroyum. Í ár verður tað Jóhan Dahl, landsstýrismaður í vinnumálum, sum setur stevnuna.
Yvirskriftin fyri aliráðstevnuna 2012 er, hvussu vit framhaldandi tryggja eina burðardygga føroyska alivinnu við góðum lívfrøðiligum úrslitum og á skránni eru fyrilestrar, sum hvør á sín hátt bera boð um, hvussu hetta kann gerast.
Seinasti møguleiki at melda seg til aliráðstevnuna er týsdagin 21. februar.


text:
Fyri andaligum og tķmiligum leišarum
- At tey, sum stżra og rįša mugu fįa dirvi og vķsdóm at smķša lógir sum verja og virša mannalķviš frį gitnaši til nįtśrligan deyša.
- At andaligir leišarar viš dirvi boša sannleikan ķ kęrleika, og at teir prędika ręttin til lķv hjį ófųdda barninum og viršiš į mannalķvinum, bęši ķ teirra samkomum og ķ almenna rśminum.
- At óttin hjį komandi mammum viš truplum graviditetum veršur umskiftur viš friš, og at tęr finna vegleišing og stušul til at bera barniš til taš er fullboriš.
- At komandi mammur, sum sųkja rįšgeving fįa rįšgeving sum viršir bęši mammuna og barniš.
Fyri familjuniAt ųll ófųdd bųrn fįa kęrleika, višurkenning og tryggleika frį mammuni og pįpanum frį gitnaši.
- At foreldur fagna nżggjum lķviš, serliga ķ truplum og avbjóšandi umstųšum.
- At komandi mammur og pįpar fagna og stušla bųrnum teirra frį gitnaši sama hvussu óvart tey koma į.
- At ųll heilsustarvsfólk višurkenna og virša lķviš hjį ófųdda barninum.
- At vķsindafólk virša at lķviš er heilagt frį gitnaši.
- At undirvķsarar į ųllum deildum lęra sķnar nęmingar at skilja og vķsa viršing fyri sęr sjįlvum, ųšrum og fyri ófųdda barninum.
- At tey ķ mišlunum višurkenna og virša lķviš hjį ófųdda barninum.
Fyri viršing ķ kynsligum parlųgumAt kvinnur og menn lęra at viršismeta kęrleikan til hvųnn annan, so at tey virša ófųdda barniš somuleišis sum tey virša hvųnn annan.
- Fyri kvinnum og monnum iš eru sęrd av fosturtųku
- At kvinnur og menn, iš eru sęrd av fosturtęku uppliva Gušs nįši og fyrigeving, og soleišis fįa likamliga, sįlarliga og andaliga grųšing.
Fyri samfelagnum
- At ųll vakna og gerast varug viš ręšuleikarnar av fosturtųku.
- At samfelagiš viršir og verjir ųll ófųdd bųrn, eisini tey sum bera brek og syrgir fyri rųkt og umsorgan teirra vegna.
- At ung sum eldri gerast forsprįkarar fyri virši į tķ ófųdda barninum, og at tey iš longu berjast fyri ófųdda barniš verša varšveitt ķ tęnastuni.


text:
Asti
Asti er ein býur í útnyrðings Italia í Piedmonte regiónini. Í Asti búgva umleið 74.300 fólk. Fólk hava búð har í økinum síðan yngru steinøld. Býurin liggur umleið 55 km eystanfyri Torino. Býurin er høvuðsbýur í Asti Regiónini. Eitt kent tiltak, sum verður fyriskipað á hvørjum ári í býnum er Palio di Asti, sum er kapprenning við hestum, har riddararnir sita á hestabakinum uttan saðil. Tiltakið verður hildið á trýkantaða Piazza Alfieri triðja sunnudag í september og er tað elsta av sínum slag í Italia. Eina viku áðrenn hetta verður ein matfestivalur hildin í býnum, á enskum verður tað nevnt Asti's Festival of Festivals, á italskum máli: Festival delle sagre astigiane. Asti Jarnbreytastøðin læt upp í 1849 og er ein liður í Torino-Genova jarnbreytini og Castagnole–Asti–Mortara jarnbreytini.
Tey trý grannaøkini Asti, Cuneo, og Alessandria skapa Langhe og Monferrato fjallalendi mitt í Piedmont økinum, har eru stórar mongdir av kálksteini og sandsteini, sum Adriatarhavið hevur ført við sær fyri umleið 5 milliónum árum síðan. Grannaøkini framleiða eisini reyðvín, sum er millum tey bestu í Italia, umframt nøkur sløg av góðum hvíttvíni. Asti býur er miðdepilin í hesum økinum, og er størsti býurin av hesum vælkenda vínøki. i


text:
Kjakið um abort hevur enn eina ferð stungið seg upp seinastu vikurnar, og tað hevur nú veruliga tikið dik á seg. Serliga eru tað politikarar og umboð fyri læknafrøðina, sum hava givið sínar hugsanir til kennar - harav eiri teirra hava talað fyri at fáa eina greiðari og fríari lóggávu á økinum. Men vit hava eisini hoyrt frá bólkum og persónum, ið stuðla ella enntá ynskja at herða verandi lóggávu, og hesar røddir hava verið serliga sjónligar í kjakinum. Ætlanin við hesum skrivi er at geva føroyingum, ið stuðla fríari abort, orðið. Vit, sum her taka orðið, eru ein breiður skari av kvinnum við ymiskum bakgrundum og ymiskum politiskum og átrúnaðarligum áskoða- num. Men felagsmál okkara er eitt ynski um at fáa fría abort í Føroyum og ein vilji at arbeiða fyri hesum máli.
RÆTTURIN TIL EGNAN KROPP
Vit ynskja at stuðla gongdini fram ímóti einum samfelagi, har kvinnur ráða yvir egnum kroppi, og har hvør einstøk kvinna hevur einarætt til at taka avgerðir um mál, ið beinleiðis ávirka likam og lív hennara. Vit viðurkenna, at ongin kvinna ynskir at koma í ta óhepnu støðu at ynskja abort, men at í førum, har ein slík støða kemur fyri, eigur tað at vera kvinnan sjálv - uttan trýst frá lækna, trúarleiðara ella øðrum - ið skal taka hesa avgerð. Hetta sjónarmið tekur støði í einum grundleggjandi áliti á, at kvinnan sjálv er tann, ið best skilir og kennir sína egnu støðu, og at hon tí er tann, ið er best før fyri at taka hesa avgerð. Við hesum sjónarmiði viðurkenna vit eisini, at umstøðurnar kring eina og hvørja viðgongu eru djúpt persónli- gar, og at orsøkirnar til, at ein kvinna kann ynskja sær abort, kunnu vera eins ymiskar og margfaldar sum kvinnurnar, ið ynskja abort.
RÆTTURIN TIL TRYGGA LÆKNAVIÐGERÐ
Av tí at abort ikki er eitt lógartryggjað val við greiðum mannagongdum og leiðreglum, hava kvinnur í Føroyum ikki javnsettan rætt til trygga læknaviðgerð. Vit tala sterkt ímóti, at serligar umstøður ella ein eyðmýk- jandi góðkenningsrunda, ið er tongd at persónligu meiningunum hjá ymiskum læknum, skal vera ein fyritreyt fyri at kunna fremja eina abort. Vit góðtaka heldur ikki á nakran hátt, at møguleikin fyri at fremja abort skal vera tongdur at, um maður kvinnuna gevur loyvi, ella um løgreglan metir, at ein neyðtøka er farin fram. Tvørturímóti skal avgerðin um abort tryggjast øllum kvinnum - uttan mun til umstøður ella orsøk og uttan mun til, um tær hava ráð at fara uttanlands, ella um tær hava serliga vitan um, hvønn lækna í Føroyum ein skal venda sær til. Tað kann ikki vera rætt, at tær kvinnur, sum ikki hava orkuna, fíggjarligu korini ella neyðu- gu vitanina, standa eftir og verða frátiknar rættin at taka hesa avgerð. Hetta boðar frá einum heilsuverki, sum ger mismun á kvinnum í Føroyum. Fyri at javnseta allar kvinnur, tá tað kemur til ynskið um at fullføra eina viðgongu ella ikki, er neyðugt at gera avgerðina um abort fría og lógliga.
EIN VERULEIKI, IÐ VIT IKKI KUNNU SKÚGVA TIL VIKS
Hvørt okkara politiska skipan góðtekur tað ella ikki, er sannleikin tann, at abortir koma fyri; viðgongur verða steðgaðar, vórðu tað fyrr og fara at vera tað um alla tíð. Spontant og provokerað. Lógliga og ólógliga. Hetta er ein veruleiki, sum vit ikki kunnu skúgva til viks. Sum samfelag hava vit ábyrgd av at tryggja greiðar mannagongdir og lógarkarmar um hendan veruleika. Í staðin fyri, at hendan avgerð er tongd at privatu áskoðanunum hjá einstøkum læknum, politikarum ella trúarbólkum, eigur politiska skipan okkara at viðurkenna og tryggja øllum kvinnum kunning um og rætt til abort, so at hvør kvinna hevur eitt greitt og virðiligt grundarlag til sjálv at taka ræði og ábyrgd fyri egnum kroppi og egnari framtíð.
KJAKIÐ HELDUR FRAM
Frítt val fer frameftir at koma við eiri skrivum, skipa fyri tiltøkum og stríðast fyri at føroyskar kvinnur fáa fullan rætt yvir egnum kroppi. Øllum sum taka undir við fríari abort og eru áhugað í kjakinum um hetta málið, vilja vit bjóða at dáma facebooksíðuna ”Frítt val – fyri fríari abort”. Øll eru vælkomin at koma við íkastum og at skriva til hesa síðuna, um ein ynskir at gerast partur av virkseminum.
Hervør Pálsdóttir
Gunnhild Persson
Maria Lyager
Billa Jenný Jónleifsdóttir
Ingilín D. Strøm
Turið Maria Jóhansdóttir
Karina Jákupsdóttir
Maibritt Marjunardóttir
Bjørt Lind
Jóhanna Jørgensen
Turið Gaard Hansen
Maud Magnussen
Óluva Nattestad
Kirstin Helgadóttir
Barbara Gaardlykke Apol
Eir Pálsdóttir
Kolbrún í Haraldsstovu
Fríða Hansen
Jónleyg Djurhuus
Annika Lamhauge Mortensen
Karin Reginsdóttir Joensen
Katrin Fríða Jógvansdóttir
Alda Mohr Eyðunardóttir
Hildur Egilsdóttir
Guðrun í Jákupsstovu
Barbara Lætitia Méresse
Elisabeth S. Olsen
Hjørdis Heindriksdóttir
Johanna Roos Slættanes
Maria Lindenskov
Anna Nolsøe Joensen
Jórunn Reginsdóttir
Helena Viberg Olsen
Turið Nolsøe
Randi Holm
Henrietta Haraldsen
Rannvá Danielsen
Yiny Lindudóttir Zhang
Henny Müller Dahl
Birita Skov Christensen
Elsa Berg
Jana Jacobsen
Kristina Skaalum Gunnarstein
Ann Krista í Dali
Ann F. Jacobsen
Annika á Lofti
Marna Jacobsen
Ingun Hentze
Sunniva Gudmundsdóttir Mortensen
Sigrun Mohr Jónsdóttir
Birgit Eliasen
Katrin V.S. Mortensen
Maria Kristina Smith
Teresa Jákupsdóttir
Katrin Sigurpálsdóttir Kamban
Hjørdis Kiara Zacharissen
Richa Beinta Richardsdóttir
Tove Askham
Oda Kjartansdóttir Strøm
Anný Djurhuus Øssursdóttir
Birna Gaard
Tina K. Jakobsen
Rakul Sondum
Elisa Vang
Jenný Augustudóttir
Kragesteen
Laura Kathrine Apol
Súsan Hvidbro
Ingibjørg Heindriksdóttir
Barbara Eysturoy
Anna Maria Persson
Sára Maria Dalsgarð
Simona Kárvør Gaini
Jóna Skoubo
Mikkjalsdóttir
Vár Samuelsen
Linda Mortansdóttir
Maria Gulbrandsø Tórgarð
Katrin Dalsgaard Nolsøe
Ragna Ámundardóttir í Geil
Sára Sondum
Turið Hermannsdóttir
Elin Jóannesardóttir
Rasmussen
Bjørt Dánialsdóttir
Ása Hammershaimb
Christiansen
Margit Durhuus
Lisa í Dali
Sóley Danielsen
Gyða Barbara Jacobæus
Bjørk Sigurdsdóttir
Unn Augustudóttir
Krákustein
Siri í Ólavsstovu Davidsen
Úlvhild Teitsdóttir
Ása Østerø
Eyður Pálsdóttir
Rakul Maria Hjalmarsdóttir Tórgarð
Bryndis Hjartardóttir
Erla Marita Askham
Solveig á Torvlaðnum
Silja Davidsen
Óluva Nolsøe Joensen
Sunneva Háberg Eysturstein
Bergtóra Hanusardóttir
Marjun J. Hentze
Bjørk Maria Kunoy
Elisabet Maria Pálsdóttir
Svanna Højgaard Joensen
Ingigerð Tórmóðsdóttir
Jønsson
Konni Kass
Súsanna Laursen
Lisa í Garði Patursson
Trina Gaard
Beinta Beinisdóttir
Katrina Clementsen Jóna Thomsen
Marta Káradóttir
Annika Klæmintsdóttir Olsen
Christa Reynheim
Ingibjørg Wentzelsdóttir
Kamband
Anni Djurhuus
Diana Gilstón
Gurið Durhuus
Ingvør Nolsøe
Gunn Weihe Reinert
Malan Óladóttir á Dunga
Mia Haldursdóttir Smith
Sunniva Holm Poulsen
Elin Tóra Turiðardóttir
Guldmann
Karin Kjølbro
Bjørt P. Nónklett
Natasha Barbara Olsen
Elin Brimnes
Brynhild Djurhuus Carlsson
Karen Kristianna Hildardóttir Gram
Beinta á Steig
Elin Sofía á Tjaldrafløtti
Rannvá Pállson Joensen
Karin Brix
Sidsel Jensdatter
Anita Hansen
Bjørt Katrinardóttir
Kragesteen
Marita Milo
Sóldís Petersen
Randi Olsen
Tanja Nielsen
Gunn Poulsen
Anna Katrin Øssursdóttir
Egilstrøð
Brynja Flóvinsdóttir Mouritsen
Maria Marjunardóttir Dahl
Durita Dahl Andreassen
Anna Louisa Jacobsen
Kristianna Dahl Øster
Gunnvá Zachariassen
Annika Bolton Mortensen
Marita Svartá
Julia Rutt Petersen
Lív Maria Róadóttir Jæger
Laufey Brynhildardóttir
Anja Vidtfeldt Kvilt
Fía Lindenskov
Eivør Pálsdóttir
Elin Lindenskov
Karin Leyvudóttir
Aggi Ásgerð Ásgeirsdóttir
Harriet Høgnesen
Sólvør Eldevig
Thora Augustinussen
Helena Sofía í Byrgi
Selma Dahl Erol
Elly K. Andersen
Rebekka DahlThomsen
Fríða Dahl-Olsen
Sanna Andrassardóttir Dahl
Gunnhild Dahl Niclassen
Ása Wraae Olsen
Marita S. Dalsgarð
Tonnie Strøm
Annika Lisberg
Jenny Poulsen
Maria Hansen
Ebba Mortensen
Kristina Gry Berg
Vónbjørt Vang
Elsa Súsanna Dalsgard
Ria Tórgarð
Sissal Ólafsdóttir
Malan Ggholm
Svanna Højgaard Joensen


text:
Føroyskur sniðgevi á festival
Føroyska klædnamerkið elsabech, sum hevur virksemi sítt í Malmö, fer at hava bás á Summar Festivalinum
Gjørligt verður at keypa, royna og síggja teirra seinastu kollektiónir og smúkkur. Klædnamerki elsabech er feminimt, elegant, við einum tvisti av tí ráa:
- Vit sniðgeva klæði til ung sum eldri, okkara málbólkur er breiður, og vit leggja stóran dent á, at góðska og passformur er í lagi. Okkara klæði verða framleidd í Europa, og alt tad bundnað er bundið við hond.
- Gleða okkum at síggja tykkum øll á Summarfestivalinum!


text:
Á starvsnevndarfundi herfyri varð gjørt av at starvsnevndarlimir og svimjinevndarlimir hjá SSF fara á rundferð til feløgini, til at koma nærri feløgunum, tosa eitt sindur óformliga um ætlanirnar hjá SSF og fáa at vita meira um tankar og ynski hjá feløgunum í mun til Svimjisambandið. Í gjárkvøldið varð byrjað við vitjan hjá Fuglafjarðar Svimjifelag í Fuglafirði, har fundur fyrst var í umleið 1 tíma við nevndina, og síðani í 1 tíma við foreldur og onnur áhugaði.
Fuglafjarðar Svimjifelag var eitt sindur í neyð í heyst, av tí at øll hin gamla nevndin ynskti at leggja frá sær, og onnur fólk tí skuldu finnast. Tey hava í hesi tíð mist onkrar av sínum bestu svimjarum, men hava fótað sær aftur við samstarvsavtalu við FLOT á Toftum um venjing av sínum fyrstaliðið, fyri síðani at fokusera uppá teir yngru svimjararnar har norðuri. Og tað gongur so ikki verri enn at tey enn hava eini 60 ungar svimjarar har norðuri, sum møta væl upp og hava ágrýtnar venjarar, so tað skal nokk ganga.
Tað sum mest varð umrøtt nú í gjárkvøldið, var sovorðið sum viðkom hesi yngstu. Venjaraútbúgving og lívbjargingar, økonomi og at kunna halda uppá svimjararnar so hvørt sum teir eldast. Tað vísti seg eisini at SSF hevði eina lúnska ætlan við einum stuttum hjálparfólkaskeiði inni í tímanum saman við foreldrunum, vónandi tó ikki verri enn at øll lærdu okkurt.
Næstu fundirnir verða eftir ætlan …
- 13. februar – Reysti
- 15. februar – FLOT
- 22. februar – Ægir
- 18. februar – SuSvim (má nokk flytast)
- 29. februar – HS
Fundirnir verða allir eftir sama leisti, fyrst ein tími saman við nevndini, og síðani ein tími saman við foreldrunum.


text:
Frans Johannesen vann sær í kvøld eitt heiðursmerki afturat á North Sea Swim Meet 2014, tá ið hann í ‘superfinaluni’ í 200 metra frísvimjing svam teinin uppá 1:47.77, aftanfyri sveisiska Alexandre Haldemann á 1:46.80 og danska Sebastian Ovesen á 1:47.53. Pál Joensen varð nummar fýra við 1:47.77.
Tað var hesin Haldemann sum harðast út, og so ógvusliga eisini at hann var eina góða kroppslongd frammanfyri hinar aftaná 50 metrar. Teir hálaðu so inn á hann ímóti endanum, og Pál var eisini við at vera gott við; men Haldemann helt tó so út og vann ein nokkso greiðan sigur.


text:
Vikuskiftispassini útseld
Avmarkað tal av dagsatgongumerkjum verður selt við dyrnar
Vikuskiftispassini til Summar Festivalin eru nú útseld.
Forsølan hevur gingið so væl, at fleiri vikuskiftispass verða ikki seld.
Summar Festivalurin hevur avsett eitt avmarkað tal av dagsatgongumerkjum til allar tríggjar festivaldagarnar.
Hesi dagsatgongumerki verða seld við inngongdina teir einstøku dagarnar.
Prísirnir á dagsatgongumerkjum eru hesir:
Hósdag: 500 kr.
Fríggjadag: 900 kr.
Leygardag: 600 kr.
Børn (6-12) ár: 250 kr. fyri alt vikuskiftið
Børn (0-5) ár sleppa inn ókeypis


text:
Tórshavnar kommuna bjóðar opið í millum jóla og nýggár
Vit hava hongt uppslag upp á stovninum um tað at Tórshavnar kommuna bjóðar pláss til børnini ímillum jóla og nýggjár:
Foreldur í Tórshavnar kommunu, ið hava pláss fyri neyðini
27., 28., 29. og 30. desember 2016, tá ið stovnarnir annars
eru stongdir, verða vinarliga biðin um at skráseta seg í
sjálvgreiðsluni á torshavn.fo.
Freistin er sunnukvøldið 27. november 2016. Seinni verður
boðað frá, hvør stovnur er opin.
Tilmeldingin er bindandi, og tað er umráðandi, at barnið
møtir teir dagar, sum eru fráboðaðir.
Barnið er tilmeldað, tá ið tú hevur fingið sendandi váttan
við t-posti um, at barnið er skrásett


text:
Uppskrift av Syðradali, Kalsoy
Ein gandakelling var, sum æt Agnas og búði ”á deildini”. Eina dóttur átti hon sjálv, og ein drong hevði hon tikið til sín.
Eina ferð kom ein fremmindur drongur ferðandi; kellingin fór at gera pylsu, og tá ið kókað var, beyð hon honum til borðs bæði blíð og týð: hann mátti endiliga ikki forsmáa pylsuna.
Men tá ið kellingin var útfarin, segði drongur hennara við hin fremminda, at hann skuldi ikki eta pylsuna - ella doyði hann.
Hvat skuldi hann tá gera við hana? spurdi ferðingardrongurin.
Hin ræður honum til at leggja hana í hattin.
Nú kemur hin gamla og spyr, um hann hevur etið pylsuna.
”Ja, takk!” svarar hann.
”Hakkepølse hvor er du?” spyr kellingin.
”Pylsa í hatt, pylsa í hatt!” svarar pylsan.
Kellingin leggur pylsuna á borðið og svørðið á gáttina: hevur hann ikki etið pylsuna, tá ið hon kemur aftur, so skal hon drepa hann, sigur hon og fer sín veg.
Kellingardrongurin biður hin fremminda leggja pysuna í skógvin og stíga á.
Tá ið stutt er umliðið, kemur kellingin inn aftur og spyr.
”Hakkepølse hvor er du?”
”Pylsa í skógv, pylsa í skógv!” svarar pylsan.
Hin gamla leggur pylsuna aftur á borðið, svørðið tætt hjá henni, og er so uttandura.
Hvat skal hann nú gera? spyr ferðingardrongurin.
Hin biður hann smoyggja pylsuna niður ímillum skins og hold (klæði og kropp), so hon fatar búkin.
Kellingin kemur inn aftur.
”Hakkepølse, hvor er du?”
”Pylsa í búk, pylsa í búk!”
So veit væl við tað kvøldið, og øll fara niður. Dreingirnir kjøra (kjósa) seg at sova saman báðir. Kellingardrongurin sigur, at tey bestu ráð, hann veit, eru at rýma um náttina.
Teir so gera. Ferðingardrongurin, sum hevði gingið í svarta skúla, dugdi at skapa seg um.
Tíðliga á morgni, tá ið kellingin sær, at dreingirnir eru rýmdir, koyrir hon við tað sama dóttrina avstað til at leita eftir teimum.
Gentan kemur at einum træ; har situr ein fuglur og syngur. Hon kann sær ikki at fara frá aftur, men situr til myrkurs og fer so heim.
Um hon ikki hevur funnið teir enn? spyr hin gamla.
Gentan sigur, sum er, fyri mammuni.
Í hatta enn býtt ikki var! um hon ikki visti, at drongurin hjá teimum var træið og hin var fuglurin?
Annan dagin, tá ið gentan fór avstað til at leita, var kellingardrongurin kirkja og ferðingardrongurin prestur. Hon kemur at kirkjuni og hoyrir prestin prædika á prædikastólinum. Har sat hon allan dagin til myrkurs og fór so heim.
Um hon hevur ikki funnið teir enn? spyr hin gamla.
Gentan segði, sum var.
Í hatta enn býtt ikki var! visti hon ikki, at drongurin hjá teimum var kirkjan og hin var presturin?
Triðja dagin fór hin gamla sjálv avstað. Tá skapaði ferðingardrongurin kellingardrongin um til eina á og seg sjálvan til ein gullfisk, ið svam í ánni.
Kellingin kemur at ánni, kennir við tað sama, at her eru dreingirnir, og legst at drekka. Hon drakk og drakk, til hon gekk fyri (rivnaði), og dreingirnir vóru slopnir.
Frásøgn: Erika K. Johannessen, Syðradali, Kalsoy
Jakob Jakobsen: ”Færøske folkesagn og æventyr”, 1898-1901
Ævintýrið er her endurgivið við stavseting Hammershaimbs.
61 AT 313 A


text:
Fríði brotið hondina
ítróttur12-01-2018 - 22:53 - Jóanis Albert Nielsen
Aftur ein skaði hendi í seinna dystinum hjá Føroyum í HM-undankappingini í Italia. Hesaferð var tað Fríði Weyhe, sum fekk skaða í vinstru hond í dystinum móti Rumenia.
–Eg fór í eina takling og mótspælarin læsti armin hjá mær fastan inn at kroppinum hjá sær. Mín fingur bleiv fastur í blusuni hjá honum, tá eg royndi at slíta meg leysan. Eg føldi beinanvegin, at okkurt var galið, greiðir Fríði Weyhe frá.
Kollfirðingurin hevur verið á skaðastovuni í kvøld, har røntgenmyndir vístu, at hann hevur brotið eitt bein í hondini. Fríði fer ikki at spæla hondbólt í fýra vikur.
Í dystinum í gjár móti Ukraina, breyt Helgi Hoydal eitt bein í fótinum og hevur fingið boð um at binda frið í tveir mánaðir.
Hópurin hjá Føroyum, sum var 16 mans, er nú minkaður niður í 14 mans til dystin í annaðkvøld móti Italia.


text: Ein hin mest margháttliga sjónvarpslýsingin í nýggjari tíð er hon, har tú ónevndur verður boðin inn til eitt prát um harðskap. Fyri einki. Henda lýsing innrammaði fyrstu sendingina av trimum, Landstýrisútnevndir milliardingar, um privatar milliardainntøkurnar, nú almennu Føroyar hava ásett sær nýggja makrelkvotu. Mín tanki um harðskap flytir seg frá tí persónliga til hin skipaða, strukturella, harðskapin, sum kann avdúkast, tá grefligur mismunur verður gjørdur í eini annars lógligari samfelagsskipan, vit rópa fólkaræðisliga. Jan Lamhauge og Jógvan Eli Dam hava lagt til rættis. Beinanvegin leggur tú til merkis góðu og vælskipaðu myndarørslunar, framm eftir bryggjuni, yvir nótabátunum ella yvir Fiskimálaráðnum. Serliga góðar er kamerarørslurnar í náttarljósi, júst sum vit sóu frá sama myndamanni í sendingini um Anitu. Filmiskt vælaverk. Men grafisku talvurnar hoyrdu eini aðrari øld til, tí tær vóru so primitivar, og upplesturin hjá Jón Brian var í byrjanini so av allari leið óneyðuga brúnasíður. Gamaní var innihaldið dómadagskent, serliga tá Herman Oskarson slapp at seta tingini í perspektiv við turrum orðum og vendingum, sum vóru beint fram. Men allar besti viðmerkjari í fólksliga miðlinum var enn sum áður Kári Petersen, ið dugir so væl at taka fram lýsandi dømi um samfelagsligan ójavna, serliga í framtíðarljósi. Aðrir viðmerkjarar vóru so ógreiðir, at eg skilti teir ikki. Men bestu partar, júst teir, ið fingu meg at grunda yvir margháttligu lýsingina um harðskap, og í hesum føri strukturellan harðskap, vóru tey bæði brotini, har fiskivinnumálaráðharrin og løgmaður noktaðu at medvirka, um teir ikki fingu sín egna beinleiðis part í sendingini. Veit, at vælløntir spunasmiðir í áratíggju hava billað politikarum inn, at teir bara skulu taka lut í sjónvarpspráti, um teir eru beinleiðis og óredigeraðir. Tá standa teir sterkir og kunnu ikki verða skotnir niður av frekum journalistum. Tjae, hava vit nakrantíð havt so góðar politikarar? Eg minnist ongan. Har hava journalistarnir munin, tað er púra greitt. Hinvegin, við teim góðu journalistum, vit hava uppá hondina í hesari sending, hví ikki lata politikararnar, sum ynskja tað, eitt nú hesar báðar, sleppa so beint í sendistovuna at svara beinleiðis uppá teir graverandi spurningar, sum allur fakkunnleikin setti á skrá og øll skjøl tyktust stuðla upp undir? Hví ikki lata politkararar, sum hava so sterka trúgv uppá egna megi og mátt, at teir bara kunnu úttala seg filturleysar beint til tjóðina og veljaran, bara sleppa at gera júst tað? Tað hevði neyvan farið nakað av journalistiska boðberanum at lati hesar báðar spæla kamikazepilotar í Sortudíki eina løtu. Haldi, at teir skulu sleppa tað. Og kanska hevði onkur heldur leysur pástandur um nepotismu uppiborðið at verðið royndur í eini ordiligari orrustu. Og so kom hon aftur. Margháttliga lýsingin, har spurt verður, um tú hevur framt harðskap, strukturellan samfelagsligan harðskap, móti øllum føroyingum nú og í komandi tíðum. Haldi, at fiskivinnumálaráðharrin og løgmaður skulu sleppa at svara pástandunum hjá journalistunum um korruptión og nepotismu. Um teir so ynskja eyka talutíð, ella beinleiðis separata sending í bjaringarbelti, eftir at Jan Lamhauge og tey siga seg hava gjøgnumlýst úrvalsliðið, sum politiska skipanin hevur staðfest, og nú er komin í rasshaft av og eftir øllum at døma noyðist at gera vinatænastur fyri. Um enn nakað svørt-hvít, ein framúr harðskapssending fyri alla familjuna Føroyar í bestu senditíð. Gleði meg til næstu sequels!


text:
2/23/09
U2 - No Line On The Horizon - fyrsta ummæli á føroyskum (?)
Eg sigi at útgávudato ikki eru ordilig útgávudato, tí plátan er longu likin út á internetið fyri fleiri døgum síðani. 18 februar haldi eg tað var. Onkur digitalur tónleikahandil í Avstralia, sum hoyrir undir Universal plátufelagið (sum U2 eru á), setti av misgávum plátuna til sølu, og tað gingu bert fáir tímar so spjaddist hon um alt internetið umvegis Torrent síður og onnur støð, har ein fær fatur í tónleiki á meiri ivasaman hátt. Plátan er eisini send til streamingar á myspace profilinum hjá U2. Tvs. hon er úti, sum so, bara ikki fysiskt (enn). Fari her at royna meg við tí sum mær vitandi er fyrsta føroyska ummæli av plátuni.
"NLOTH" hevur í eina tíð verið søgd at skula vera eitt meira "eksperimenterandi" umfar enn tær báðar seinastu; "All That You Can't Leave Behind" (2000) og "How To Dismantle An Atomic Bomb" (2004). Tað hevur verið ført fram, at menn á nýggju útgávuni hava vent sær móti teim ironisku og eksperimenterandi 90unum og plátunum "Achtung Baby" (91), "Zooropa" (93) og "Pop" (97).
Eitt, ið eg eisini havi bitið merki við í skrivingini upp undir komandi útgávuna, er at skribentar hava nærum kappast um at siga hvussu óhepnar og (í onkrum føri) beinleiðis vánaligar tær báðar seinastu hava verið, og hava ró uppundir at henda komandi útgávan fór at venda alt á høvdið. Her má eg siga meg ósamdan, tí tær báðar seinastu útgávurnar gerast ikki brádliga vánaligar, bara tí ein nýggj er á veg. Gamaní hava tær báðar eyðkent eitt meira "back to basics", ja enntá "Middle Of the Road" kent tíðarskeið í U2 regi, men trot hevur ikki verið á góðum og væl skrivaðum sangum. Als ikki. Tað hevur meiri verið sovori sum sound, instrumentering, arrangement o.a, ið ikki hevur peika eins nógv í nýggjar ættir sum 90ara útgávurnar.
Plátan skuldi upprunaliga koma út í heyst, men so var brádliga kunngjørt at menn høvdu gjørt av at bíða til 2009. Tað lá eitt sindur í luftini, at okkurt serstakt var í nánd, um teir bert góvu sær tíð til at fara eftir tí. Hetta hevur óivað verið við til at økt um forvæntningarnar til komandi útgávuna.
...og so lak hon brádliga út um allar geilar, eitt mestsum tilvildarligt hóskvøld í februar. Nýggja U2 plátan. Og hvussu er hon so? Fyrst og fremst er at siga at SO eksperimenterandi er hon heldur ikki. Gamaní leggur hon seg eitt vet meiri uppat 90ara U2 enn tær báðar fyrru, men hetta er líka nógv eitt nattúrligt framhald av júst teimum báðum útgávunum. Triðji partur í nýggjastu album trilogiini hjá U2, tvs. tann ið hevur eyðkent hetta seinasta ártíggjundið.
Plátan er innspæld og framleidd saman við dynamisku duoini Brian Eno (synthesizer/ambient ørn) og Daniel Lanois (gittar/ambient ørn). Hvør sær og saman hava teir báðir arbeitt við við eini langari røð av virdum tónleikanøvnum, og U2 er so eitt teirra. Teir báðir hava arbeitt við U2 við jøvnum millumbilum síðani 1984. Í sambandi við "NLOTH" hevur nakað verið gjørt burturúr hesum, at Eno og Lanois eisini vóru við í sjálvari skapanini av løgunum, tvs. U2 var í praksis ein 6-mans bólkur í upptøkuhølinum. Eg haldi ikki at hetta er so øgiliga nýtt tó, tí minnist meg rætt var ein líknandi mannagongd eisini nýtt á "All That You Can't Leave Behind" frá 2000. At teir báðir sleppa uppí part í sangskrivingini, er bara ein styrki, tí tað økir nógv um møguleikarnar og gevur líkasum fleiri litir á palettina. Og tá er lag á monnum at mála!
Meðan ein lurtar eftir hesi útgávuni, situr ein við eini greiðari fatan av at U2 hava ásannað at tær báðar seinastu vóru nokkso "safe", og at teir hesufer hava gjørt av at fara onkustaðni við tónleikinum. "Going places", sum maðurin segði. Tvs. at tað onkursvegna er meira edge í tí heila, og tað er ikki bara tí at gittarleikarin eitur so. Eisini er greitt at onkrar meiri "eksperimenterandi" løtur altso hava funnið sítt pláss á útgávuni, so okkurt er hóast alt um prátið. Eitt sindur í øllum førum. Og hetta klæðir bæði plátuni og U2.
Tað eru so mong onnur, ið hava havt "track-by-track" viðgerð av plátuni, og eg fari eisini at loyva mær:
1. No Line On The Horizon
Byrja verður við (relativt) fullum útblástri í heitislagnum, ið setur hol á við manér. Jú, gamaní, vit eru onkrastaðni í grannalagnum av 90ára U2. Í 2. versi trívur The Edge í riffið frá "The Fly", og so vita vit hvar vit eru. Eno synthar leggja dám á. Bono syngur høgt og insisterandi um eina gentu, ið er sum havið og sum broytist hvønn dag. Gentan kann vera musan, Gud, unnustan, okkurt fjóra ella alt í senn?
2. Magnificent
As U2 as it gets. Ein sonn perla av einum lagi. Hevur hatta episkt stórfingna yvir sær, ið er eitt trademark hjá U2. Feitt og ómakaleyst groove eisini, og tað gevur lagnum eitt eyka kick. Ein einføld og guddómlig gittarsolo frá The Edge. Gott at hoyra aftur. Góður tekstur, sum ikki einafer. Ein hásongur. Til Gud? Til áhoyraran? Unnustuna? Alt til sína tíð. "I was born/I was born to sing for you /I didn’t have a choice/But to lift you up/And sing whatever song you wanted me to/I give you back my voice/From the womb my first cry/It was a joyful noise". Amen.
3. Moment of Surrender
Ein innilig gospel íblást ballada, ið er yvir sjey minuttir til longdar. Tað í sær sjálvum sigur nokk. Hetta er soul musikkur so tað forslær. Ræðuliga vakurt. Sambært Brian Eno er hetta eitt one take, okkurt hissini intro ljóðføri undantikið. Tað ljóðar í øllum førum soleiðis sum tað skal ljóða, tá nakrir tónleikarar spæla saman og kollektivt raka plett. The Edge tosaði einafer um hetta, tá man stendur í einum rúmi og spælir saman, og so kemur tónleikurin brádliga. Hetta ljóðar av slíkum. Enn ein framúrskarandi The Edge solo. Hetta boðar frá góðum.
4. Unknown Caller
Stuttligar introir á hesi plátuni. Teir geva sær góða tíð. Haldi at tað einamest er Eno, synth og ambient snillingurin, ið snikkar til, tá um introir ræður. Løgini geva sær góða tíð at byrja, og tað er avgjørt ein kvalitetur. Og blásarar? Tað er nakað nýtt í U2 høpi.
The Edge hevur eftir øllum at døma sett sær fyri at forkela lurtaran við feitum gittar soloum á hesi plátuni. Lagið beinleiðis endar við eini spikafeitari, intensari solo. Sjálvandi uttan nakað dikkedar og fjant, bara beint fram og inniligt. Frá hjartanum. Tað er tað feita við minimalismu, tá hon er væl úr hondum greidd; hon maximerar effektina av tí sum ER har. Tí sum sleppur at vera har.
5. I'll Go Crazy If I Don't Go Crazy Tonight
Aftaná fýra atmosferiskt lødd løg, fara vit í meira "immediate" popp mode. Eitt mode, ið U2 eisini hava meistrað gjøgnum árini. Sum er ein styrki, hóast tað ikki er tað sum ein fyrst fer í hopla yvir. Hetta er meira líkatil og fangandi, men við dýpd undir yvirfladunið. Minnir meg eitt sindur um "Original Of The Species" frá "How to dismantle...", bara betri?
Steve Lillywhite legði leiðina framvið prodjúsarastólinum á hesum lagnum. Meira einføld ljóðmynd. Áh ja, og so sjálvandi ein super melodiøs solo frá The Edge (jamen hvat tá?) Eisini kul at hann kann fáa eina so útjaglaða strofu sum tað í introini (a la "War Is Over" hjá Lennon) at ljóða viðkomandi aftur. Halt kjaft hann er genialur (The Edge altso).
Stuttligur tekstur eisini, har Bono one-linar fyri allar pengarnar. "Every generation gets a chance to change the world/Pity the nation that won’t listen to your boys and girls‘/Cos the sweetest melody is the one we haven’t heard". Hoyrt! Sindur av Bob Dylan og "Times they are a-changin'" yvir hasum har...
6. Get On Your Boots
Apropos Bob, so spøkir hann eisini her. Giti at Bono hevur skoytt eftir "Subterranean Homesick Blues" hjá Dylan, bæði hvat vers melodiinum og "stream of consciousness" tekstinum viðvíkur. Hetta var fyrsta stakplátan, og hon fekk sera blandaða móttøku. Eg haldi hetta lagið er stuttligt, tí tað er bæði ein "grower" OG tað hevur hatta har "immediate" yvir sær, ið eg nevndi omanfyri. Tað riggar væl mitt á plátuni. Ferð á, action, glitr í eyganum og ikki so nógv hóvasták.
The Edge segði einastaðni um riffið í "Vertigo" (frá "HTDAAB"), at tað var eitt sovori óendaligt eitt av slagnum, tvs. eitt riff, ið ein kann blíva við at spæla. Eftir øllum at døma hugtekur tankin framvegis, tí her er líknandi mannagongd uppá spæl. Adam Clayton, handan kanaljan, trívir eisini fleiri ferðir í sama riff, bara á bassinum. Feitt.
7. Stand Up Comedy
Aftur sama prinsipp í super feita riffinum, og tað er totalt genialt. Feitt lag. Orkumikið og líkatil. Eldur í. Funky? U2? Skal ein tora at loypa slíkt út í orð? Stuttligt at miðjan á fløguni er so líkatil sum hon er, tað lættir um huglagið, nú vit eru komin í helvt. Hetta fer at rokka live, eingin ivi um tað! Tað fara fleiri av løgunum forrestin.
8. Fez - Being Born
Aftaná líkatil og (mundi ein sagt) "funky" tónar í miðjuni, fara vit aftur í meira álvarsligan, atmosferu mode. Og sikken eitt mode! Hetta lagið er kanska tað mest "expressionistiska" ella "abstrakta" á plátuni, og dekan fari tann til tað er feitt! Brian Eno út-ambientar seg sjálvan í modulerandi ambient-sýru introini, og samplar m.a "let me in the sound" brotið frá C-stykkinum í "Get On Your Boots". Frekt.
...og knappliga, so fara vit avstað við fullari ferð; feitt drive í trummum og bassi, við eini einfaldari og sera feitari melodistrofu omaná, sum eisini er berandi í lagnum. Fyrst spælir The Edge hana, síðani syngur Bono hana og síðani syngur eitt kór (Bono, The Edge, Eno, Lanois?) hana, alt meðan lagið fýkur víðari. Gásarholdið er ein realitetur. Feitt at teir kunnu sleppa teymunum og halda seg á tí abstrakta, eitt sindur "sketchy" planinum. Um eg endiliga skal peika okkurt burturúr, so vil eg skýra hetta besta lagið. Í øllum førum fyribils. Ok?
9. White As Snow
Helst tað lagið, sum hevur mest einføldu ljóðmyndina. Pent lag. Bygt á ein gamlan sálm. Eftirsum at tað er so einfalt, so haldi eg (eitt sindur) at teir kundu varveitt tað ordiliga einfalda, uttan t.d blásarar í C-stykkinum (jepp, her vóru teir aftur). Men ok, lagið er vakurt og teksturin er super góður. Bono er í "third person" mode. Hesufer sum ein doyggjandi soldátur í Afghanistan, sum í síni síðstu stund minnist aftur á gamlar gøtur. Tær gerast so eisini ein metaforur fyri tað sum handan sýnið er. Rørandi. "Once I knew there was a love divine/Then came a time I thought it knew me not/Who can forgive forgiveness where forgiveness is not/Only the lamb as white as snow".
10. Breathe
Eitt beint fram og blúsut (?) rock lag. Eno hevur sagt, at hetta er tann "mest U2-sligi" sangurin teir nakrantíð hava innspælt. Og sum onkur segði; hann burdi vita. Gott lag. Ein "grower", heilt vist. Tað fer (eisini) at rokka live. Hetta er eitt sovori lag sum man fer uppdaga einafer um nakrar mánaðir, tá man í fyrsta umfari er liðugur at peppa um øll hini.
11. Cedars of Lebanon
Síðsta lag og vit eru aftur í triðja persóni. Hetta er atmosferiskt og niðri á jørðini. Bono sigur frá úr sjónarhorninum hjá einum "war correspondent" í Libanon. Góður tekstur. Ordiliga góður tekstur. Hugsunarsemi hevur fingið innivist, tað er vist. Ein hómar eisini eitt sindur av sjálvkritikki og iva í røddini hjá Bono. Hann hevur tikið í hondina á og hingi út við mongum ivasomum persónum, ið hava havt alt ov nógv vald um hendi. Lagið endar við at staðfesta; "Choose your enemies carefully ‘cos they will define you/Make them interesting ‘cos in some ways they will mind you/They’re not there in the beginning but when your story ends/Gonna last with you longer than your friends". Hmmm...
Seinni fari eg at skriva okkurt meiri um U2 og hví teir eru so góðir sum teir eru; hví eg eri fjeppari. Men í fyrstu atløgu fari eg bara at siga at hetta er ein góð pláta, sum ein róliga kann seta seg at lurta eftir og tað nógv. Eingin ivi um tað.
Labels: á føroyskum, Rock, tónleikur/music, U2, Ummæli
Subscribe to: Post Comments (Atom)


text:
Góður og sannførandi sigur á javnaldrunum
1. lið21-07-2013 - Jónfinn Petursson
Effodeildin, 16. umfar: HB – KÍ 3-0 (1-0)
Við sannførandi smáspæli og gjøgnumførdum álopum broyttu vit gestirnar til leikmenn í góðum leiki við rætta vinnaranum. Hóast KÍ legði bragdligari fyri, megnaðu teir ikki at umseta góða spælið fyrsta korterið til mál, og so var gøtan greidd til ein góðan dag í Gundadali.
Einasta málið í fyrra hálvleiki setti dagsins maður, Kristin R. Mouritsen, hegnisliga í netið eftir fínt samanspæl við Andrew. Hann lyfti bóltin væl innum verjuna til Kristin, ið ísakalt lobbaði bóltin yvir Meinhard í málið.
Venjararnir høvdu gjørt fleiri broytingar á liðnum í dag, og hetta tóktist at darva spælinum eitt sindur fyrsta korterið. KÍ-leikararnir vóru grammari og tættari í okkara leikarum, so at vit ofta mistu bóltin í uppspælinum.
Ísak Simonsen og Páll Klettskarð royndu seg við langskotum, men uttan úrslit. Tá vit so fóru um korterið, var helst einki djús eftir, og vit komu betur við.
Pál Mohr Joensen, ið var í miðverjuni, nú Gunnar Haraldsen var leikbannaður, royndi seg við skallara eftir horna, men tíverri fór royndin yvir málið.
Umframt at skora hevði Kristin eisini eina roynd beint fyri hálvleik, men úr torførari støðu sendi hann bóltin við síðuna av málinum.
Eftir ein heldur linligan fyrra hálvleik mannaðu vit okkum rættiliga upp og settu turboina frá í seinna.
Tó var tað Hjalgrím Elttør, ið átti at javnað fimm minuttir inni í seinna hálvleiki. Eftir eina stóra misskiljing í okkara verju, kom evnaríki framherjin í góða støðu, men royndin fór umvegis stongina út til málspark.
Løtu seinni skuldi Andrew havt økt, men Meinhard var knappur og bjargaði. Annars var Andrew ein brandur í dag. Onkuntið ivast man í, um hann hevur lím á gaggunum, so væl hann megnar at fara við bóltinum.
Beint á tímaslagnum kom Atli Danielsen í góða støðu, men Teitur bjargaði harða og góða skotinum. Meinhard í KÍ-málinum fekk akkurát lirkað bóltin út til horna, tá Fróði royndi seg, men løtu seinni lá bólturin tó í málinum.
Jóhan Troest Davidsen er hægstur, tá góða hornasparkið verður sent innfyri av Christiani. 2-0 og nú krúsaðu vit. Tríggjar minuttir seinni settu vit trumf á, tá enn eitt horna varð sent innfyri av Christiani. Fróði var á staðnum og skallaði bóltin í málið og okkum á greiða sigurskós.
Vit komu fram til fleiri støður afturat. Innskifti Bárður J. Heinesen royndi seg tvær ferðir eins og Símun eisini royndi seg. Tó uttan úrslit.
Í dag sóu vit so aftur blaðunga Bartal Wardum á vøllinum. Hann kom inn fyri Kristin móti dystarenda, og hugaligt er síggja dygdina í góða ungdómsarbeiðinum ið felagið hevur lagt fyri dagin.
Ein góður dagur í Gundadali er liðugur og hóast hesin dysturin helst ikki fer at standa leingi í minninum, kunnu vit fegnast um trý stig afturat.
Næsti dystur verður ólavsøkudag kl. 16:00, tá NSÍ kemur á vitjan. Tað er ein onnur uppgáva ið vit gleða okkum almikið til.
KOYR Á, HB!!!
HAGTØLINI
Effodeildin, 16. umfar sunnudagin 21. juli 2013 kl. 15:00 í Gundadali
HB – KÍ 3-0 (1-0)
1-0 Kristin R. Mouritsen 38
2-0 Jóhan Troest Davidsen 69
3-0 Fróði Benjaminsen 72
Liðið: Teitur M. Gestsson - Alex José dos Santos (Heini Vatnsdal 41), Jóhan Troest Davidsen, Pál Mohr Joensen, Tróndur Jensen , Bárður Olsen, Fróði Benjaminsen (liðsk.) – Christian R. Mouritsen, Kristin R. Mouritsen (Bartal Wardum 82), Andrew av Fløtum (Bárður J. Heinesen 76)
Óbrúktir eykaleikarar: Hans Jørgensen og Jógvan Rói Davidsen
Á beinkinum: Oddbjørn Joensen, Jón Simonsen, Kaj Niclasen, Jan F. Jensen og Heðin Weihe
Dagsins maður: Kristin R. Mouritsen
Gul kort: Símun E. Samuelsen
Reytt kort: -
Dómari: Anders Gjermshus (NOR)
Hjálpardómarar: Regin Egholm og Thorvald J. Petersen
4. Dómari: Rói Jacobsen
Myndir: Rakul Hansen


text:
Skrivað hevur Jackpot » 30 okt 2008, 11:37
Síðan seinasta kommunuval hava borgarar í Tvøroyrar kommunu bíða eftir at bygdirnar við fjørðin vórðu vetrarfriðaðar. Minnist eg rætt, so var hetta eitt vallyfti hjá sitandi borgarstjóra.
Fyri stuttum var borgarstjórin frammi og segði frá, at nú er bøurin friðaður frá Froðba til Trongisvágs. Allir hagar í hesum øki hava tikið undir við vetrarfriðingini, og hava fingið endurgjald frá kommununi fyri hetta. Sum skilst er omanfyri milliónina at skattagjaldarans ogn nýtt til endamálið.
So far so good, helt eg í øllum førum.
Síðani hevur tó okkurt graml verið at hoyrt um, at vetrarfriðingin er ikki ein rættilig vetrarfriðing, men meira ein "gentlemens agreement" millum hagar kommunu, sum ongin í veruleikanum er bundin at, tí rætturin til vetrarbitið er at meta sum ognarrættur, og hann verður ikki frátikin ognarum bara soleiðis í eini handavending á einum hagafundi. Spælireglurnar fyri vetrarfriðing eru greitt ásettar í lóg og skulu fylgjast, um talan skal vera um veruliga vetrarfriðing, verður sagt.
Í Tingvarpinum fyri nøkrum døgum síðani var stutt kjak um vetrarfriðing, og tá vísti Heðin Z, løgtingslimur og borgarstjóri í Sunda kommunu á, at vetrarfriðing m.a. treytar at endurgjaldið fyri vetarbitsrættin er sambært fermetragjaldinum hjá Búnaðarstovuni, og skal Búnaðarstovan hava peningin inngoldnan á konto og síðani býta peningin til hagar og festarar eftir ávísum leisti. Landsstýrismaðurin í búnaðarmálum luttók eisini í kjakinum og vísti á, at tað er eisini møguligt at gera sum Tvøroyrar kommuna hevur gjørt, rinda høgunum beinleiðis sambært avtalu, men so legði hann afturat, tað er tó ikki rættilig vetrarfriðing, ella okkurt líknandi.
Nú eri eg farin at ivast, er bøurin í Froðba og Tvøroyri vetrarfriðaður ella ikki?
Verður hugt í hagalógini so stendur m.a.: "
Kapitel 8.
§ 34. Græsningsretten for Faar paa Bø eller anden Indmark tilkommer i Tiden fra den 25. Oktober til den 14. Maj overliggende Hauges Ejer, medmindre anderledes lovligt er fastsat.
og
§ 37 a.3) Senest 4 Uger efter at Erstatningssagen er endeligt afgjort, skal Erstatningsbeløbet af vedkommende Ejer af det paagældende Indmarksareal indbetales til Færøernes Jordfond, hvorfra Beløbet udbetales vedkommende Haugeejer eller Fæster, i Fælleshauge Haugestyret, naar det for Færøernes Landbrugsraad paa fyldestgørende Maade er godtgjort, at der i paagældende Hauge er udført hensigtsmæssige og tidssvarende Foranstaltninger til Modernisering af Haugens Faarebrug. "
Altso, eigari av haga eigur rættin til vetarabitið og endurgjald fyri bitið skal til Færøerne Jordfond, sum er Búnaðarstovan ella Búnaðargrunnuri (?), ið rinda høgunum sín part, tá:
" [i]det for Færøernes Landbrugsraad paa fyldestgørende Maade er godtgjort, at der i paagældende Hauge er udført hensigtsmæssige og tidssvarende Foranstaltninger til Modernisering af Haugens Faarebrug. "
Spurningurn er so, tá lógin ásetur at endurgjald fyi mist vetrarbit skal rindast Búnaðarstovuni ella Búnaðargrunninum, hví hevur Tvøroyrar kommuna so rinda peningin beinleiðis til hagarnar?
Um orsøkin er, at talan er ikki um rættiliga vetrarfriðing sambært hagalógini, men um eina avtalu millum hagar og kommunu, er so talan um vetrarfriðing, ið bindur allar núverandi og komandi eigarar í allar ævir, ella er talan um eina ev hesum avtalunum, ið annar parturin, ella einstakur eigari í haga kann siga upp ella síggja burtur frá?
Slíkar avtalur hevur man hoyrt um fyrr og í politiska heiminum eru tær ivaleyst góðar at taka til.


text:
Myndir frá Norðurlandaráðsfundinum 1.-3.11
Frá týsdegnum 1. november til og við hósdagin 3. november eru allir norðulendsku ráðharrarnir savnaðir í Keypmannahavn til árliga Norðurlandaráðsfundin. Eisini umboð fyri Baltisku londini eru við.
Her eru nakrar myndir frá fundunum.
Tíðindi
2018/01/09
Sonevndu veddingarpengarnir tryggja á hvørjum ári umleið 20 mió. til føroyskt ítróttar- og frítíðarlív. Ein stórur partur av hesum stavar frá Danske Spil, sum sigst vera ein uppløgd fyritøka hjá borgarligu donsku stjórnini at einskilja.
les meir
2018/01/04
- Áhugin fyri gengransking er sera stórur, men granskingin er sera dýr - og tí gera tær stóru fyritøkurnar sínar íløgur har, sum karmarnir eru tryggast og best, sigur Sjúrður Skaale.
les meir
RSS


text:
Tíðindaskriv frá Unga Tjóðveldinum Týsdagin hin 8.mars var háfagnaðardagur javnrættinda – Altjóða kvinnudagur. At øll menniskju eru jøvn, er aðaltáttur í frælsishugsjón tjóðveldsins. Í samband við Altjóða kvinnudagin skipar Unga Tjóðveldið fyri almennum fundi dagin eftir kvinnudagin, mikudagin 9. mars. Evnið á fundinum er “kvinnur og vald”. Tiltakið er býtt í tveir partar – kunnandi…
Mánakvøldið skipar Kvinnufelagið fyri heysthugna, har nakrar av kvinnunum, sum luttóku á stórari kvinnuráðstevnu í Malmø í summar, fara at fortelja og hugleiða um ferðina og ráðstevnuna. Ráðstevnan Nordisk Forum ’14 fevndi um fleiri dagar, óteljandi tiltøk og túsundatals luttakarar, harímillum fleiri úr Føroyum. Tær fimm, sum vitja Kvinnufelagið mánakvøldið, og fara at fortelja um…
Tíðindaskriv frá Kvinnufelagasamskipan Føroya Leygardagin var Norðoya Kvinnufelag vertir fyri ársfundinum hjá Kvinnufelagasamskipan Føroya (KSF). Á ársfundinum var samtykt, at arbeiðast skal við pensjónsviðurskiftum hjá kvinnum, millum annað við at skipa fyri kunnandi fundum kring landið. Endamálið við at varpa ljós á hetta er, at gera kvinnur tilvitaðar um sína egnu pensjónsuppsparing, ella vantandi uppsparing. Viðurskifti…


text:
Ein nýggjur Vencil, Vencil 12, er júst sendur haldarum og fæst nú eisini til keyps í bókahandlum. Vónandi liggur hann væl á hjá æraðu lesarum hans.
Nú stundar til nýggja innlatingarfreist. Hvør kann senda inn?
Øll kunnu senda inn tilfar til Vencil, og tað kann gerast alt árið runt. 1. februar 2013 skulu vit hava tilfarið, sum skal við í 13 Vencil.
Treytirnar fyri upptøku eru, at talan er um skaldskap á føroyskum á bundnum ella óbundnum máli (uppíroknað ritroyndir (essays)) og at tað er væl og virðiliga arbeitt ígjøgnum og stórt sæð liðugt, áðrenn tað verður sent okkum.
Teksturin, sum verður sendur inn skal verða sendur teldutøkur á til vencil@vencil.fo, saman við kontonummari og P-tali.
Síðani gera vit viðmerkingar til tekstin og senda hann aftur, so at høvundurin kann arbeiða tekstin lidnan.
Tey, sum ikki fáa tekstirnar við í Vencil, fáa eina vælmeinta grundgeving fyri, hví so er.
OMR & AÓD


text:
Vit fara í framtíðini at leggja út á heimasíðuna ein yrking um vikuna. Vikuyrkingin fer ikki altíð at standa á føroyskum. Onkur fer at standa á øðrum málum.
Fyrsta yrkingin er eftir Ewa Lipska og er hon pólskur yrkjari. Hon er fødd í 1945. Hon hoyrir til nýggju bylgjuna av yrkjarum í Póllandi. Fyrsta savn hennara kom út í 1967.
Ein boðskapur
At skriva soleiðis at ein armingi
kundi trúð at talan var um pengar
Og tey ið liggja fyri deyðanum
at føðingardagur er
Oddfríður Marni Rasmussen týddi úr donskum


text:
Skjótari at spola aftur/fram
1 Skjótari at spola aftur/fram on Tors okt 12, 2017 3:18 pm
Eliesar
Gæst
2 Re: Skjótari at spola aftur/fram on Tors okt 12, 2017 4:21 pm
Ja eg haldi eisini at hetta er ein trupulleiki.
Eg havi nemmliga hugsa um hvussu vit kunnu gera hetta betri.
Sum nú er so er skip forward 5min. Eg hugsaði um man minkaði tað niður í 1min, so skuldi man kunna skippa seg framm til max 30sec frá har man vil verða.
Hvat heldur tú?
Permissions in this forum:
Du kan ikke besvare indlæg i dette forum


text:
Froðba verður hildin at vera landnámsbygd og er í hvussu so er eldri enn ár 1200. Niðuarsetubygdin Tvøroyri er bygd í 1836.
Frošba.
Frošba veršur hildin at vera landnįmsbygd og er so eldri enn įr 1200.
Tvųroyri er nišursetubygd og bygd ķ 1836.
Markatalsbygdin Frošba var mett tll 24 merkur, harav 20 merkur og 6 gyllin er óšalsjųrš. Taš er soleišis bert 3 merkur og 10 gyllin ķ landsjųrš. Taš eru 0,59 ferkilometrar til hvųrja mųrk og įseyšatališ er 1120. Taš svarar til, at taš eru 47 įseyšir til mųrkina ella 79 įseyšir pr. ferkilometur. Taš eru 1,3 hektar undir hvųrjum įseyši ķ Frošba.
Hagarnir eru 8:
Hvannhagi, Uttaripartur, sum ikki hevur markatal og sum ber 72 įseyšir. Seyšamarkiš er "mitt um sżling" į vinstra. Poul Juul Michelsen stendur fyri haganum.
Tvųrįhagi, Innaripartur, sum er 1 mųrk og 8 gyllin og ber 48 įseyšir. Seyšamarkiš er "tveir bitar aftan av heilum" į vinstra. Hallur ķ Heišunum stendur fyri haganum.
Tvųrįhagi, Uttaripartur, sum er 4 merkur og 8 gyllin og ber 159 įseyšir. Seyšamarkiš er "biti framman av stśgvi" į hųgra. Kristin Michelsen stendur fyri haganum.
Lķšarhagi, Vestastipartur, sum er 1 mųrk og 15 gyllin og 12 skinn og ber 64 įseyšir. Seyšamarkiš er " biti framman og lošin skjųldur aftan" į hųgra. Gudmund Mortensen stendur fyri haganum.
Lķšarhagi, Mittastipartur - Mųrkin, sum er 1 mųrk og 7 skinn og ber 33 įseyšir. Seyšamarkiš er "biti og lošin skjųldur aftan" į vinstra. Petur Hammer stendur fyri haganum.
Lķšarhagi, Uttastipartur, sum er 2 merkur og ber 64 įseyšir. Seyšamarkiš er "aftan av stśgvi" į vinstra. Pįll Vang stendur fyri haganum.
Botnskaršshagi, sum er 7 merkur og ber 392 įseyšir. Seyšamarkiš er "gataš stśgvi" į vinstra. Tormann Vang stendur fyri haganum.
Kambhagi, sum er 6 merkur og ber 288 įseyšir. Seyšamarkiš er "tvķfjaršaš (fjųšur mitt um heilt)" į vinstra. Kristin Michelsen stendur fyri haganum.
Trongisvįgsfjųršur viš Tvųroyri og Frošba (mynd: Robert Magnussen)
Kelda: Bókin Hagar og seyšamark 2007. Ķ bókini eru allir hagar viš korti og ųšrum.
Sķ eisini undir Ymiskt - markatalsbygdir - har ašrar markatalsbygdir verša lżstar.


text:
Soleiðis keypir tú asfalt
Blandað asfalt fæst frá asfaltverkinum í Hundsarabotni. Oljugrús fæst eisini í Porkeri.
Kundar, ið ikki hava kreditavtalu við Landsverk, rinda fyri vøruna, áðrenn hon verður heintað. Gjaldast kann á posthúsum og peningastovnum ella við FR-Visa (Dankorti)* í Hundsarbotni. (Í grótbrotunum á Hústoft, í Porkeri og á Sandi ber ikki til at nýta gjaldskort.) Tað ber somuleiðis til at flyta peningin beinleiðis á konto hjá Landsverki í peningastovnunum.
Upplatingartíðir
Yrkadagar hava vit opið kl. 8.00-12.15 og 12.45-16.00. Er tørvur á asfalti uttan fyri vanliga arbeiðstíð, verður tú vinarliga biðin um at avtala hetta við asfaltverkið í góðari tíð tel. 290 771.
Stongt er í summarfrítíðini og um jóltíðir. Harumframt kann asfaltverkið verða stongt í ávísum tíðarskeiðum orsakað av viðlíkahaldsarbeiði. Lýst verður við hesum á heimasíðuni. At enda kann vera stongt orsakað av ringum veðri.
Bankar
Kreditkeyp
Almennir stovnar, kommunur og arbeiðstakarar kunnu gera kreditavtalu við Landsverk við ávísum treytum. Les meira um treytirnar her: debitorpolitikkur ella heinta ein kredittavtaluseðil her: kredittavtaluseðil
- Keyparin skipar sjálvur fyri flutningi
- Hevur tú kvittanina við, tá tú heintar vøruna, lættir tað um avgreiðsluna
Verið varug við, at vit ikki selja nøgdir av heitum asfalti undir 5 tons, tí hetta gongur út yvir góðskuna.
Hevur tú spurningar í sambandi við keyp av gróti og skervi, ert tú vælkomin at seta teg í samband við fíggjardeildina á Landsverki, tlf. 290 825 ella 290 761.
* Tikið verður ikki ímóti Visa Elektron, Mastercard ella øðrum kortum.
Bílegging
Fyri at kunna taka atlit til framleiðsluna er ynskiligt við bílegging í seinasta lagi dagin fyri. Bílegging fer fram á tlf. 290 771. Oljugrús kann tó avheintast uttan bílegging.


text:
Hví hava Jehova vitni broytt nakrar av sínum lærusetningum?
Okkara trúgv hevur altíð verið grundað á Bíbliuna. Verða vit varug við, at okkurt av tí, vit trúgva, ikki samsvarar við Bíbliuna, broyta vit tað. *
Broytingar av hesum slag hóska til bíbilsku meginregluna, sum stendur í Orðtøkunum 4:18: „Gøtan, ið hini rættvísu ganga, er lík skínandi ljósi, sum verður bjartari og bjartari, inntil hádagur er.“ Eins og vit síggja alt rundan um okkum klárari, tá ið sólin rísur, skilja vit eisini bíbilska boðskapin betur, so hvørt sum Gud opinberar hann fyri okkum. (1. Pætursbræv 1:10-12) Og sum Bíblian boðar frá, hevur Gud opinberað serliga nógv í „endans tíð“. – Dániel 12:4.
Hesar broytingarnar í okkara fatan áttu hvørki at komið óvart á okkum ella at ørkymlað okkum. Tænarar Guds í forðum høvdu eisini skeivar fatanir, sum teir noyddust at broyta.
Móses vildi fegin bjarga ísraelsmonnum, 40 ár áðrenn Gud ætlaði tað. – Ápostlasøgan 7:23-25, 30, 35.
Ápostlarnir skiltu ikki profetiina, sum segði, at Messias skuldi doyggja og rísa upp. – Esaias 53:8-12; Matteus 16:21-23.
Nøkur av teimum fyrstu kristnu høvdu misskilt, nær „dagur Harrans“ skuldi koma. – 2. Tessalonikabræv 2:1, 2.
Við tíðini rættaði Gud hesar misskiljingarnar, og vit biðja um, at hann ger tað sama fyri okkum. – Jákupsbrævið 1:5.
^ par. 2 Vit royna ikki at krógva, at vit hava broytt nakrar av okkara lærusetningum. Tvørturímóti gera vit vart við tað í okkara lesnaði. Vel til dømis danska partin av heimasíðuni, trýst á Watchtower ONLINE LIBRARY og skriva „Trosopfattelser justeret“ í leititeigin.


text:
- Tíðindi, mentan og ítróttur
Fólksins lóg
Tak niður
Stjórnarskipanin er til almenna hoyring til 25. august.
Fólkaatkvøða verður um stjórnarskipan komandi ár, um samgongan fær sín vilja. Men stór ósemja er um, hvat skal standa í stjórnarskipanini.
Í sendirøðini Fólksins lóg fara vit aftur um aktuella uppskotið og spyrja: Hvat er ein stjórnarskipan og hvat kann hon brúkast til?
Hvør er søgan aftanfyri aktuella stjórnarskipanarkjakið?
Hvørjar eru grundleggjandi politisku og løgfrøðiligu ósemjurnar í sambandi við stjórnarskipanina?


text:
Ford gevur tær tíð kl. 8 á morgni, so situr tú í bíðirúminum, akkurát sum hjá læknanum. Vit sita og bíða, meðan sjúklingurin verður kannaður, kanska hann verður innlagdur, kanska hann sleppur heim við, tá ið diagnosan er stillað.
Í bíðirúminum var Pól Jákup og so ein fitt didda saman við pápa sínum. Pól Jákup fortaldi eitt sindur um tað stóra tiltakið, sum nýggjárskonsertin er, og so skemtisøgur sjálvandi. Eg haldi, at Pól Jákup fortelur skemtisøgur allar tíðir á samdøgrinum. Ná, hansara bilur bleiv innlagdur, og mín slapp heim. Ja, mínum feilti einki, tað var alt 60+ feilir.
Pól Jákup fekk so lift við mær, og vit fóru at fáa okkum kaffi í 2x3 klokkan 9. Kaffi og rundstykki saman við 5-6 hugnaligum monnum ein mikumorgun er góð dagsbyrjan.
Og so var tað hin, sum fór full speed oman gjøgnum eina sera bratta brekku, ferðin bara veksur, vindurin strýkur gjøgnum hárið…men nú loypur ketan av, og so….við fullari ferð inn millum hús, gjøgnum seiðagreipur, inn gjøgnum ein hjall, millum krovini har og út í hinum endanum. Maðurin vaknar á Landssjúkrahúsinum, eymur um allan kroppin. Við seingina stendur Essa. Essa greiðir frá rønkenmyndunum, sum vísa, at har eru fleir riv brotin. Maðurin hyggur og nikkar: Ja ja eg síggi , at hjallurin er brotin, men hvar er súkklan?
Og so kl. 14 fóru eg og Turið út at ganga, men tað var strangligt í Havnardali, má eg siga, hann segði eisini skrið í dag. Vit máttu stríða okkum inn eftir, og vórðu blástar heimaftur. Men eitt fínt túrpláss.


text:
Boreray-seyður
Boreray-seyður er eitt seyðaslag (Ovis aries) frá oynni Boreray í St Kilda. Inntil 1930 varð hetta slagið hildið av íbúgvunum á oynni Hirta eisini, men tá ið Hirta avfólkaðist í 1930, bleiv slagið avtikið har og Soay-seyður settur ístaðin. Boreray-seyður er nú sjáldsamasta seyðaslag í Bretlandi, og telur færri enn 300 áseyðir. Í 1970'unum blivu nakrir Boreray-seyðir fluttir til skotska meginlandið fyri at uppbyggja ein stovn har, men enn er stovnurin á Boreray álitið hjá hesum hótta slagnum.


text:
Søga 22: Jósef verður fongslaður
JÓSEF var bert 17 ár tá hann varð førdur til Egyptalands. Hann varð seldur til ein mann ið æt Potifar. Potifar arbeiddi hjá konginum í Egyptalandi, sum kallaðist Farao.
Jósef arbeiddi íðin hjá Potifar. Tá hann varð eldri læt Potifar hann tí standa fyri øllum húsinum hjá sær. Hvussu bar tað so til at Jósef varð fongslaður? Tað gjørdi kona Potifar.
Jósef var ein væl vaksin og vakur maður, og kona Potifar vildi hava hann at liggja hjá sær. Men Jósef visti at tað var skeivt, og hann vildi ikki. Kona Potifar varð í øðini. Tá maður hennara kom heim leyg hon og segði: ’Jósef royndi at leggja seg hjá mær!’ Potifar trúði konu síni og varð ógvuliga illur við Jósef. Hann fekk Jósef fongslaðan.
Umsjónarmaðurin í fongslinum varnast skjótt at Jósef er ein góður maður. Hann setur hann at hava umsjón við øllum hinum fangunum. Seinni verður Farao illur við bæði skeinkjaran og bakaran hjá sær, og setur teir í fongsul. Eina náttina droyma teir báðir hvør sín dreym, men teir vita ikki hvat teir hava at týða. Dagin eftir sigur Jósef: ’Sigið mær hvat tit droymdu.’ Tað gera teir, og Jósef greiðir, við Guds hjálp, frá hvat dreymarnir hava at týða.
Við skeinkjaran sigur Jósef: ’Um tríggjar dagar sleppur tú út úr fongslinum, og tú verður aftur skeinkjari hjá Farao.’ Jósef sigur eisini: ’Tá tú kemur út, lat so Farao fáa at vita um meg, og hjálp mær at sleppa út hiðani.’ Men við bakaran sigur Jósef: ’Um bert tríggjar dagar letur Farao teg hálshøgga.’
Tríggjar dagar seinni gongur júst sum Jósef hevur sagt. Farao letur bakaran hálshøgga. Skeinkjarin kemur út úr fongslinum og fer aftur at tæna hjá kongi. Men skeinkjarin gloymir púra Jósef! Hann sigur ikki Farao frá Jósefi, og hann noyðist at verða verandi í fongslinum.
1 Mósebók 39:1-23; 40:1-23.


text:
Føroya kulasti rørsludagur 2011
Aftur í ár skipa Javni og ÍSB fyri ”Føroya kulasta Rørsludegi”. Tiltakið verður í Klaksvík og er skipað soleiðis, at øll hava møguleika at luttaka.
Tíðindaskriv 29. august 2011
Føroya Kulasti Rørsludagur verður í miðbýnum í Klaksvík, mánadagin 12. september frá kl. 17.30- 19.30
Tiltakið er skipað soleiðis at luttakararnir hittast í Vágstúni – við Fípuna Føgru í Klaksvík kl 17.30, har Gunnvá við Keldu, borgarstjóri fer at seta tiltakið. Íróttafelagið Treysti í Klaksvík stendur fyri upphitingini, sum verður beint eftir setanarrøðuna.
Eftir hetta verður runnið, gingið ella koyrt í koyristóli teinin úr Vágstúni, eftir Gerðagøtu og framvið Ósaskúlanum aftur til Vágstún. Ongi krøv verða sett til førleika ella avrik, hvør einstakur luttakari avgerð hvussu ofta tey renna og/ella ganga rutuna.
Komnir á mál, fáa luttakararnir eitt próvskjal og harafturat fáa tey vatn og frukt.
Øll eru hjartaliga vælkomin til Føroya kulasta Rørsludag 2011.
Heilsan
Javni og ÍSB
í samstarvi við Klaksvíkar býráð og Treysti
Kalendari
Slóðir
Innanlanda
- Ítróttafelagið Smæran
- Ítróttafelagið Svanur
- Ítróttasamband Føroya
- Meginfelag teirra brekaðu
- Javni
- Sjóndepilin
- Deyvafelagið
Nlsk. sambondini fyri brekað
Altjóða sambond


text:
HM fótbóltur
HM í fótbólti (enskt: FIFA World Cup) er størsta undirhaldshending í heiminum. Einki annað tiltak savnar líka nógv fólk frammanfyri sjónvarpsskermarnar sum hendan kappingin, ið verður avgjørd fjórða hvørt ár. Men soleiðis hevur ikki altíð verið.
Innihaldsyvirlit
- 1 Søga
- 2 Úrslit
- 3 Toppskjúttar
- 4 Hygg eisini at
- 5 Keldur
Søga[rætta | rætta wikitekst]
FIFA verður stovnað[rætta | rætta wikitekst]
Í 1904 var fundur hildin í Paris við tí endamáli at seta á stovn eina heimssamgongu fyri fótbóltssambond. - Federation Of International Football Asssociations (FIFA), sum samgongan kom at eita, hevði upprunaliga sjey limalond; Belgia, Danmark, Frakland, Niðurlond, Spania, Sveis og Svøríki. Bretsku fótbóltssambondini (Ongland, Skotland, Írland og Wales) vóru ikki umboðað á fundinum, m.a. orsaka av, at fótbólturin longu var professionel ítrótt í Bretlandi. Nýstovnaða fótbóltssamgongan setti sær m.a. sum mál at skipa fyri eini Heimsmeistarakapping.
Bretar seta seg uttanfyri[rætta | rætta wikitekst]
Tá ið Fyrri Heimsbardagi brast á, var FIFA vaksið og kundi nú av røttum kallast ein heimsfelagsskapur; Brasil, Argentina, USA og "heimalondini" Ongland, Írland, Skotland og Wales vóru nú komin við. Hóast hesa vaksandi undirtøku vóru trupulleikar fyri framman. Eftir kríggið vildi Ongland (og teir fingu stuðul frá Skotlandi, Írlandi, Wales, Fraklandi og Belgia) ógvuliga treyðugt spæla dystir móti gomlu fíggindunum úr Týsklandi, Eysturríki og Ungarn, og á fundi í Bruxelles í 1919 varð samtykt "ikki at hitta neutralar samgongur ella neutral feløg, ið hava spælt móti samgongum, ella feløgum úr Miðveldunum", og soleiðis settu bretar seg sjálvar uttanfyri heimsfelagsskapin. Í Belgia broyttu tey skjótt meining, tí tey skuldu vera OL-vertir í 1920, og kundu tí ikki loyva sær slíkan hugburð.
Fótbóltur er fyri professionellar[rætta | rætta wikitekst]
Á fundinum í 1926 staðfesti Henri Delauny, sum var formaður í fronsku fótbóltssamgonguni, at "Ein altjóða fótbóltskapping kann ikki longur vera partur av Olympisku Leikunum, ið er fyri amatørar, tí professionalisman er komin. Spurningurin var bara, hvussu ein professionellur fótbóltsspælari skuldi definerast. Bretsku fótbóltssamgongurnar, ið nú aftur vóru komnar upp í FIFA, ivaðust ikki og settu fram sína definitión fyri hinum limalondunum; men tey høvdu ilt við at semjast um bretsku loysnina, og hesaferð var ósemjan verri at bøta, og tí hildu bretar seg burtur frá Heimsmeistarakappingini í mong ár. Men HM kom tó kortini.
Fyrsta HM endaspælið verður fyrireikað[rætta | rætta wikitekst]
Á FIFA fundinum í 1928 varð skotið upp at fara undir fyrireikingarnar til HM kappingina í fótbólti. 25 limalond atkvøddu fyri uppskotinum; bert Svøríki, Danmark, Noreg, Finnland og Estland atkvøddu ímóti. Hugo Meisl fekk uppgávuna at leggja kappingina til rættis. Meisl var ein av fremstu monnunum í Miðevropiskum fótbólti, og hevði um hetta mundið skipað fyri teimum væleydnaðu kappingunum Mitropa Cup, ið var kapping fyri feløg, og Nations Cup, ið var fyri landsliðini hjá Kekkoslovakia, Eysturríki, Sveis, Italia og Ungarn. Fyri at kappingin skuldi eydnast og av røttum kunna bera heitið Heimsmeistarakapping Í Fótbólti, mátti ein háttur finnast at fáa londini í Suðuramerika við.
Tey lond, sum ynsktu at vera vertir, vóru Svøríki (hóast teir høvdu atkvøtt ímóti kappingini!), Niðurlond, Spania og Ungarn; men kortini var tað Uruguei, sum fekk heiðurin. Landið vann Olympisku kappingina í 1928 og bjóðaði sær til at rinda allar útreiðslurnar hjá teimum luttakandi landsliðunum.
Myndahøggarin Abel Lafleur evnaði steypin til, ið fekk navnið "Jules Rimet Steypið" at heiðra formannin hjá FIFA, tí hansara eldhugur hevði verið so avgerandi fyri at fáa HM kappingina av bakkastokki.
Uruguei 1930[rætta | rætta wikitekst]
Dato: 13/7 - 30/7
Luttakarar (13)[rætta | rætta wikitekst]
Argentina - Belgia - Bolivia - Brasil - Kili - Frakland - Jugoslavia - Meksiko - Paraguei - Peru - Rumenia - USA - Uruguei.
Finala[rætta | rætta wikitekst]
Málríkasti dystur[rætta | rætta wikitekst]
Úrslit[rætta | rætta wikitekst]
- e.l.l.: eftir longda leiktíð
- b: eftir brotsspark-kapping (after penalty shoot-out)
- Viðmerkingar
- ↑ Tað var ongin almennur dystur í World Cup 1930 um triðjaplássið. USA og Jugoslavia taptu í hálvfinalum. FIFA viðurkennur nú USA sum triðjapláss og Jugoslavia á fjórðaplássi við at hyggja at øllum úrslitunum hjá liðunum í kappingini.[1]
- ↑ Eysturríki tók seg úr kappingini eftir javnleikin, sum eitt úrslit av Anschluss við Týskland: summir eysturríkskir leikarar gjørdist síðan partur av týska hópinum, og so vóru 15 lið eftir í kappingini.
- ↑ Keldufeilur: Invalid
tag; no text was provided for refs named
wc1950
- ↑ Bara 13 lið spældu við á HM í fótbólti 1950.[2] 16 lið komu við í seeding-bólkin til lutakastið. Men bæði Turkaland og Skotland tóku seg aftur, áðrenn lutakastið. Frakland, ið var sligið út í undankappingini, varð boðið við í staðin, og so vóru 15 lið í kappingini. Eftir lutaksstið tóku bæði Frakland og India seg úr kappingini, so tað tá ið av tornaði bert vóru 13 lið í luttóku í kappingini.
Lið ið náddu topp fýra[rætta | rætta wikitekst]
-
* = vertir
-
^ = inniheldur eisini úrslit umboðandi Vesturtýskland millum 1954 og 1990
-
Bestu úrslit eftir heimsparti[rætta | rætta wikitekst]
HM-vinnarar eftir landi[rætta | rætta wikitekst]
Toppskjúttar[rætta | rætta wikitekst]
Hesir hava skotið tey flestu málini til HM kappingar í fótbólti gjøgnum allar tíðir frá 1930 - 2014 (frá tíggju málum og fleiri):
Hygg eisini at[rætta | rætta wikitekst]
Keldur[rætta | rætta wikitekst]
- ↑ "1930 FIFA World Cup". FIFA.com. Fédération Internationale de Football Association. http://www.fifa.com/tournaments/archive/worldcup/uruguay1930/index.html. Heintað 5 March 2009.
- ↑ 2.0 2.1 "1950 FIFA World Cup". FIFA.com. Fédération Internationale de Football Association. http://www.fifa.com/tournaments/archive/worldcup/brazil1950/index.html. Heintað 5 March 2009.
- ↑ Keldufeilur: Invalid
tag; no text was provided for refs named
successor
- ↑ The 1982 edition in Spain had a format with a second round consisting of 12 teams instead of 16, 4 of which qualified to the semi-finals.


text:
Astri Luihn í Listaglugganum
Hósdagin kl. 16 letur ein framsýning upp í Listaglugganum, Dr. Jakobsensgøta 15, við málningum eftir Astri Luihn. Framsýningin ber heitið “ Í grønu torvu”. Tað eru 24 málningar við á framsýningini.
Tað er í hesum føri eisini fjølbroytni í náttúruni, sum hugtekur Astri – serliga fuglabergið og bjargalendið yvirhøvur.
Framsýningin verður at síggja í Listaglugganum næstu 14 dagarnar, týsdag-fríggjadag kl. 15 – 17.30 og leygardag kl. 11 – 14.
Listaframsýning Nocturnal Rainsbows við Bárður DC og Rosa Birgithu DC
Bárður DC = Ungur havnamaður, búsitandi í Keypmannahavn. Kendur m.a. fyri Scrub.Art og sín málningalist.
Rosa Birgitha DC= Mamma frá Tvørgøtu og pædagogur frá Dr. Ingridar Barnagarðinum. Kend frá Rabarbuglas og Eiturkoppum.
Móður og sonur útstilla nýggjastu verkini. Tekningar, krutl, figurar, skálir og tankar um lívið og ikki minst deyðan.
Fernisering verður fríggjadagin kl 17.30 í Smiðjuni í Lítluvík har Petur Háberg støkkir á gólvið og spælir nøkur løg í samstarvi við sinum guitari.
Okkurt til góman verður eisini at fáa. Vátt og turt.
Øll eru hjartaliga vælkomin!
Heðin Kambsdal í Galerie Focus
Fríggjadagin 18. mars kl 16 til 18 letur ein framsýning við verkum hjá Heðin Kambsdal upp í Galerie Focus í Gríms Kambansgøtu 20 í Havn
Heðin Kambsdal, sum bleiv 60 ár 14 mars í ár. hevur m.a. sýnt fram ymsastaðni í Føroyum og í Danmark. Hann hevur m.a. prýtt gongina í Mentannarhúsinum í Fuglafirði. Møtisalin í Horbelev prestagarði á Falster og Føroya Banka í Fuglafirði. Tað Heðin Kambsdal lýsir í sínum málningum er samspælið millum tað heita og tað kalda í náttúruni, har man kann merkja eina fugu av Bach. Hann er ein av teimum sum dugir væl at spæla við skugga og ljósi. Hann minnir í summum av sínum málningum ikki sørt um kenda amerikanska listamálaran Edward Hopper, uttan at Heðin Kambsdal ger eftir – hann er sín egin.
Framsýningin verður opin til 31. mars, týsdag til fríggjadag kl. 15 til 18 og leygardag kl. 16 til 18.
Várframsýningin 2011
Fríggjadagin klokkan 17. Føroysk Myndlistafólk skipa fyri árligu Várframsýningini, ið nú hevur fleiri enn 20 ár á baki:
”Játtanir
Vit játta, at Várframsýningin 2011 letur upp friggjadagur tann 18. mars kl. 17.
Vit játta, at vit verða glað um tú luttekur.
Vit játta, at øll eru vælkomin.
Vit játta, at Carl Johan Jensen letur framsýningin upp.
Vit játta, at hesi listafólkini luttekur í Várframsýningin 2011:
Anna Kathrina Højgaard
Eigil Lyngsø
Erla Haraldsdóttir / Craniv Boyd
Haraldur Jónsson
Hrafnkell Sigurðsson
Johan Martin Christiansen
Ludvík Breckmann
Marjun Jóanesardóttir
Martin Tórgarð
Pól Skarðenni
Sara Björnsdóttir
Þóroddur Bjarnason
Vit vátta, at vit eru várframsyningsnevndin
Unn Joensen
Vígdis Petersen
Ole Wich
Føroysk Myndlistafólk ”
Hátíðarhald & konsert Norðurlandahúsinum
Fríggjakvøldið 18. mars kl. 19.00
Konsert í sambandi við 50 ára føðingardag Sunleif Rasmussens og hátíðarhald í sambandi við Mentanarvirðislønir Landsins, sum Sunleif Rasmussen og Jonhard Mikkelsen móttaka.
Kostnaður: 50 kr
Skrá til føðingardagskonsert og handan av heiðurslønum:
1. Konsert í g-moll eftir Antonio Vivaldi
2. Echoes of the Past fyri solo violin eftir Sunleif Rasmussen
3. Mentanarvirðisløn Landsins, handan og talir
4. Pastorella eftir Antonio Vivaldi
5. Sarabande og Gigue úr Svitu fyri Gittar og effektprosessor eftir Sunleif Rasmussen
6. Mentanarheiðursløn Landsins, handan og talir
7. Frumframførsla fyri solo blokkfloytu eftir Sunleif Rasmussen
8. Violin og basso continuo eftir Antonio Vivaldi
9. Andalag 2 fyri 2 floytur eftir Sunleif Rasmussen
10. Konsert í G-dur 2. og 3. sats eftir Antonio Vivaldi
Tónleikarar: Michala Petri blokkfloytur, Andrea Heindriksdóttir floytu, Bernharður Wilkinson floytu, Sámal Petersen violin, Ólavur Jakobsen gittar, Christine Andersen fagott.
Várkonsert við Aldubáruni
Í Listaskalanum leygardagur kl. 16.
Luttakararnir verða hesu ferð strúkarar: Øssur Bæk og Sámal Petersen violin, Angelika Nielsen bratsj og Andrias Restorff sello.Skráin er fjølbroytt við strúkikvartettum eftir Kára Bæk og Atla Petersen. Øssur og Sámal fara at frumframføra eitt verk fyri tvær violinir eftir Trónda Bogason.


text:
Bolivia
Bolivia ella Lýðveldið Bolivia (spanskt: República de Bolivia, quechua: Bulibya Republika, aymara: Wuliwya Suyu) er eitt land í Suðuramerika við 10,0 mió. íbúgvar.
Heimsins vandamiklasti vegur er ein veg úr bolivianska høvuðstaðnum Sucre, til eitt øki kalla Yungas, í fimm kilometra hædd og steyrrættum bergi. Ein bilur ferð útav umleið aðru hvørja viku, og árliga doyggja tí eini 200 til 300 fólk á hesum 80 kilometra langa vegastrekki.
Innihaldsyvirlit
Søga[rætta | rætta wikitekst]
Stovnan[rætta | rætta wikitekst]
Simón Bolívar (24. juli 1783 – 17. desember 1830) ferðaðist í Evropa, tá ið hugsjónirnar frá fronsku kollveltingini breiddu seg, og haðan fekk hann íblástur til at vinna øllum Suðuramerika frælsi. Bolívar gjørdist oddamaður fyri tjóðveldisrørsluni í Venesuela í 1812. Hann stóð á odda fyri uppreistri í 1816 og lýsti Venesuela frælst, hóast Spania góðtók tað ikki. Í 1819 helt hann fram í Kolombia, vann á spaniamonnum, og gjørdist fyrsti forseti í landinum. Hann fór aftur til Venesuela, sigraði á spaniamonnum í Carabobo í 1821 og tók Caracas. Tað staðfesti, at Venesuela var frælst og óheft. Síðan fór Bolívar suðureftir at hjálpa øðrum hjálondum at gera uppreistur. Tá ið San Martin legði frá sær sum ríkisleiðari í Perú í 1822, bóðu tjóðveldismenninir Bolívar hjálpa teimum at reka sponsku herdeildirnar, ið eftir vóru, av landinum. Tað gjørdi hann, og í 1824 varð hann útnevndur einaræðisharri. Árið eftir fór Bolívar til Ovara Perú og grundaði eitt tjóðveldi, sum seinni varð kallað Bolivia eftir honum.
Drøgghandil[rætta | rætta wikitekst]
Í øldir hevur fólkið í Bolivia tugt kokabløð, sum stimbrað, og sum stilla svongd. Nú á døgum verður kokain vunnið úr bløðnum, eitt ólógligt drøggevni, sum gravgangur er eftir, helst í Norðuramerika og Evropa. Kokarunnurin veksur í rakjørð og krevur lítla og onga røkt, sum matplantur. Eisini loysir seg nógv betur fíggjarliga at dyrka koka enn vanliga grøði. Tí verður nógv koka dyrkað, serliga í oydnum pørtum í Andesfjøllum. Tá ið kokain er vunnið burtur úr kokabløðnum, verður tað smuglað. Kokarunnurin trívst væl í fjalladølunum í Bolivia og er góð inntøkukelda hjá fólkinum, sum býr har. Myndugleikarnir hava roynt at steðga kokadyrkingini og boðið bóndunum pening fyri at leggja um til annan landbúnað, til dømis sukur, bananir og kakao. Hetta hevur ikki borið til, og koka er enn høvuðsgrøði í Bolivia.
Búskapur[rætta | rætta wikitekst]
Í 1883 misti Bolivia strandalendi sítt til Kili, tað var í kyrrahavskríggjunum; tí fer næstan allur útflutningur nú við bili ella toki ígjøgnum Kili og Peru. Stórt náttúrurtilfeingi er í Bolivia, til dømis silvur og tin, men við tað at landið hevur verið so avbyrgt, og at stjórnarskifti hevur verið í heilum, er Bolivia fátækt.
Í Bolivia er nógv tin, silvur, blýggj, sink og onnur steinsløg. Tinvinnan er týdningarmikil vinnuvegur, og hóast afturgongd er Bolivia enn ímillum tey fimm londini í heiminum, ið vinna mest tin. Túsundtals fólk arbeiða í námunum; arbeiðsumstøðurnar eru vánaligar, trygdin ring og lønin lág. Mangir námsmenn trúgva, at ein andi, nevndur El Tio, heldur til í námunum og leggja honum sigarettir sum offurgávu fyri tinið.
Fólkið[rætta | rætta wikitekst]
Eini 70 % av fólkinum eru aymaráindiánar og quechuaindiánar, sum búgva á vindbarda háslættanum, nevndur altiplano. Teir eiga ikki meiri jørð, enn at teir so dánt fáa dyrkað so mikið, at teir breyðføða seg og síni. Kalt er á hálendinum í Bolivia. Jørðin er kørg, og nógvastaðni eru epli einasta grøði, ið veksur.
Aymaráindiánar hava tronglig kor, og arbeiðsdagurin er strevin, hvørki ravmagn ella vatn er lagt inn í húsini. Flestu fólk eru fátækir bøndur, sum dyrka epli, mais og bygg og hava nakrar kýr, seyðir, lamur og høsn. Úr lamuullini virka teir heit klæði, og lamutøðini verða nýtt til brenni. Aymarákonurnar og genturnar ganga undir myrkagrønum, svørtum ella brúnum hatti. Mangir aymaráindiánar ganga í plastskóm, nevndir ojotas.
Átrúnaður[rætta | rætta wikitekst]
Hóast Bolivia er katólskt land, eru gamlir átrúnaðarsiðir ikki heilt gloymdir. Í Titicacavatni er oyggin Isla la Sol (føroyskt; sóloy), og gomul trúgv er, at har varð sólin borin í heim. Tónleikur eigur stóran leiklut á stevnum og høgtíðum í Bolivia; spælt verður á panfloytu, trummu og messingljóðføri. Vanligar panfloytur verða gjørdar úr sevi.


text:
Mentamálaráðið, Runavíkar Kommuna og ALS eru farin undir samstarv um vaksnamannalæru í skúlanum í Søldarfirði. Mentamálaráðið hevur í fleiri ár leigað skúlan frá Runavíkar kommunu, og nú hølini gjørdust tøk, er nýggja samstarvið ein upplagdur møguleiki til, at skúlin aftur kann verða karmur um eitt gevandi virksemi.
Slakur helmingurin av teimum omanfyri 1.400, sum ikki hava arbeiði í løtuni hava einans fólkaskúlaútbúgving, og til teirra er útboðið av útbúgvingum sera avmarkað. Tað er millum annað við hesum í huga, at ALS tekur stig til at fáa eitt skipað, førleikagevandi útbúgvingingartilboð til teirra, sum annars hava avmarkaðar møguleikar at førleikamenna seg.
Miðað verður ímóti, at virksemið í skúlanum byrjar 1. september, og ætlanin er, at innihaldið í frálæruni hevur støði í ítøkiliga tørvinum hjá teimum, sum fara at taka lut.
Høgni í Stórustovu, deildarleiðari á Tænastudeildini hjá ALS sigur, at avtalan, ið nú er gjørd um skúlan í Søldarfirði fer at geva fleiri fólkum ein møguleika at útbúgva seg, sum tey ikki hava frammanundan, og at tey tí fáa møguleikar at koma styrkt út aftur á arbeiðsmarknaðin. Høgni í Stórustovu leggur afturat, at henda verkætlanin stuðlar undir hugsjónina hjá ALS um skjótast gjørligt at hjálpa fólki víðari – antin í arbeiði ella at fara undir útbúgving.
"Útbúgving er ein grundleggjandi fyritreyt fyri virkismøguleikunum hjá tí einstaka, og er uttan iva tann mest týðandi tátturin í vitanarsamfelagnum. Vit mugu eisini ásanna, at førleikin at kunna laga seg til broyttar umstøður á arbeiðsmarknaðinum og arbeiðsloysið eru avbjóðingar ikki bara hjá tí einstaka, men hjá samfelagnum sum heild. Tað er tí stórur tørvur á hollari útbúgving, bæði grundleggjandi útbúgving sum fólkaskúli og vinnu- og miðnámsútbúgving, á hægri útbúgvingum og ikki minst á lívlangari læring. Eg fegnist tí um, at vit í felag hava tikið stig til at skipa serlig undirvísingartilboð til vaksin í skúlanum í Søldarfirði", sigur Bjørn Kalsø, landsstýrismaður í mentamálum.
"Fyri okkum í Runavíkar Kommunu hevur tað stóran týdning, at skúlatilboðini í økinum eru so fjølbroytt sum gjørligt, og at skúlabygningarnir verða gagnnýttir til fulnar. Vit mugu stremba eftir støðugt at endurnýggja tilboðini innan undirvísing og førleikamenning. Tí fegnast vit um, at Mentamálaráðið og Arbeiðsloysisskipanin á hendan hátt skapa nýtt innihald í skúlanum í Søldarfirði. Bygningurin er í góðum standi, atkomuviðurskiftini góð, og hann liggur væl fyri miðskeiðis í Eysturoynni. Vit ivast onga løtu í, at nýggja virksemið í Søldarfjarðar Skúla fer at vera til stórt gagn og stóra gleði fyri okkum øll", sigur Magnus Rasmussen, borgarstjóri í Runavíkar Kommunu.
Fyribils er talan um eina royndarverkætlan í eitt ár, og tað verður Beinta Árnadóttir Gregersen, sum starvast sum kveikjari hjá ALS, sum fer at samskipa nýggju verkætlanina í Søldarfirði.


text:
Triðja árið á rað bjóðar Klaksvíkar kommuna øllum vælkomnum á Norðurjól - eitt uttandura tiltak fyri alla familjuna, har jólahugnin er í hásæti.
Tiltakið verður í Vágstúni og kring jólatræið í Klaksvík leygardagin 2. des. frá kl. 10.00- 17.00. Á skránni verður livandi tónleikur, undirhald til børn og vaksin, forkunnugar sølubúðir, piparkøkuhúsakapping og jólabitar úr heimsins heraðshornum.
Sølubásarnir bjóða sniðgivnar vørur, føroyska framleiðslu og serstakar vørur úr Norðoyggjum. Eisini verður heit súpan, nýkókaðar kleynur og annað gott at fáa.
Á pallinum verður kórsangur og ymiskar framførslur – eitt nú frá Hans Andrias og Bubu, sum sjálvsagt verður í jólahýri.
Jólatræið verður tendrað kl. 15.30, og tá spælir Klaksvíkar Hornorkestur.
Tá ið jólatræið er tendrað, trínur Hallur Joensen á pall við við eini serstakari jólaframførslu.
Myndaboks er við, so góður møguleiki er at ogna sær eina jólamynd saman við familju, vinum, makanum osfr.
Piparkøkuhúsakappingin, sum fyrstu ferð varð hildin í samband við Norðurjól í fjør, eydnaðist so væl, at hon verður endurtikin í ár.
Skrá og nærri kunning um piparkøkuhúsakappingina kemur seinni.


text:
Hon hevur ikki sagt tað sjálv. Men onkursvegna er tað komið út í orð, og longu nú eru gitingarnar nógvar og vónirnar stórar um, at sjónvarpsverturin og leikarinnan, Oprah Winfrey, stillar upp sum forsetavalevni í USA í 2020.
Í vikuskiftinum vóru Golden Globes virðislønir handaðar í Los Angeles, California. Tað kvøldið varð Oprað Winfrey heiðrað við tí serligu Cecil B. DeMille heiðurslønini, ið er givin fyri einastandandi lívsavrik. Oprah helt eina megnartalu, ið kom inn á stríðið um borgararættindini hjá myrkum í USA, um kvinnurørsluna og um #MeToo átakið.
Síðan hesa røðuna, eru gitingarnar um at Winfrey kundi verið møguligt forsetavalevni, vorðnar enn sterkari.
Danska avísin Politiken hevur í dag gjørt eina vangamynd av Oprah Winfrey, ið roynir at greina, uppá hvønn hátt Oprah Winfrey kundi verið eitt gott forsetavalevni.
Oprah Winfrey er fødd og uppvaksin í sera ringum og fátæksligum korum í suðurstatunum í USA. Hon vaks upp hjá mammu síni, har hon var offur fyri insest og harðskapi. Sum tannáringur flýggjaði hon til pápa sín og tað var í hesum árum at hon fann styrkina til at koma sær úr sínari støðu. Í dag er ríkkona og heimskend og eitt heilt óvanligt dømi um sosialan mobilitet. Søgan um hvussu hon megnaði at koma sær úr sínum ringu korum og skapa sær sína egnu eydnu, hóskar væl til amerikonsku tankagongdina um tann amerikanska dreymin.
Hóast hon og Donald Trump bæði í dag eru kend úr undirhaldsheiminum og bæði eru ógvuliga rík, so eru tey eisini stórir mótsetningar á nógvum økjum. Hon er komin úr fátæksligum korum, tað er hann ikki. Hon hevur eisini, sum hon alsamt gjørdist meira kend, brúkt sína støðu til at varpa ljós á mong politisk mál. Millum annað var hon alment mótstandari av krígnum í Irak. Hon stuðlaði herferðini hjá Barack Obama tá hann stillaði upp sum forseti. Hon hevur eisini mangan tala fyri betraðum rættindum hjá samkyndum í heiminum.
Hennara søga, bæði persónliga og í hennara yrki, vísir at Oprah er ein kvinna við nógvum meiningum og við nógvari ávirkan. Sambært Politiken er Oprah ein tann kvinnan í USA, ið flestir amerikanarar síggja upp til. Tað kundi tískil ikki verið heilt óhugsandi, at Oprah hevði kunnað fingið undirtøku millum amerikumenn sum forsetavalevni.
Lítillátni heimstónleikarin
Ungi gøtumaðurin Ólavur Jákupsson hevur seinastu árini ferðast kring allan heim og spælt konsertir


text:
Høgni Midjord
16.12.2017 - 11:36
Ein danskari í Aabenraa má sigast vera óvanliga heldigur, tá ið tað kemur til at vinna í Lotto.
Í 2001 vann maðurin 700.000 kr í Lotto, tá ið hann hevði 7 røtt tøl.
Hann sigur, at hann spælir við somu tølum hvørja viku, og at hesi tøl hevur hann brúkt síðan 1989.
Nú maðurin leystliga las nýggjastu lottotølini ígjøgnum, sá hann fleiri tøl aftur, ið hann helt seg kennast við.
Tí fór hann at kanna tølini, og mín sann, um ikki hann aftur hevði rakt 7 røtt. Vinningurin var 1.5 milliónir krónur.
Tey ynskja ikki at koma fram alment, men siga, at vinningurin verður brúktur at gjalda út húsalán og at forkela børnini á jólum.


text:
Vesturvarði og Vesturskin seldir til Vágs
18.06.2014 - 10:40 - Kiran Jóanesarson
Trolararnir eru seldir fyri 12 mió. kr hvør. Vesturvarði og Vesturskin hava 120 óbrúktar fiskidagar, tað sum er eftir av fiskiárinum.
Nýggja partafelagið Baglhólmur í Vági hevur keypt trolararnar Vesturvarða og Vesturskin úr Sørvági. Hvør trolarin er keyptur fyri 12 mió. kr.
Vesturskin hevur fingið navnið Pumin K, og er skrásettur í Lopra. Vesturvarði eitur nú Tórun K og hevur heimstað í Vági.
Vesturskin og Vesturvarði høvdu 120 fiskidagar hvør.
Higartil er eingin fiskidagur brúktur í hesum fiskiárinum sambært yvirlitinum hjá Vørn, so Pumin K og Jórun K hava 120 fiskidagar hvør til 1.september.
Kalsevni og Grímur Kamban
Trolararnir eru bygdir á Akureyri í 1986-87. Teir komu til Føroya í november 2002 og itu tá Kalsevni og Grímur Kamban.
Teir, sum eiga nótaskipið Grunnabarð, stovnaðu partafelagið Baglhólm herfyri.
Tað hevur ljóðað, at feløgini South Pelagic og Baglhólmur arbeiða við at keypa danska nótaskipið Asbjørn Senior, sum kom til Føroya úr Hirtshals 1.juni.
Asbjørn Senior liggur á Kollafirði, skrivar Kringvarpið á heimasíðuni hjá sær í dag.


text:
Nýggjastu tíðindini
Melda til tíðindabræv
Tíðindi - 7. mars 2014
Árligi stórsteypadysturin millum føroyameistaran og steypavinnaran í mansfótbólti, sum eftir ætlan skuldi verði spældur sunnudagin, er útsettur til mánadagin 10. mars, kl. 18:00
HB og Víkingur spæla Stórsteypadystin mánadagin 10. mars, kl. 18:00
Í ár eru tað føroyameistararnir úr HB og steypavinnararnir úr Víkingi, sum bresta saman í Stórsteypadystinum, sum verður leiktur á ovara vølli í Gundadali mánadagin 10. mars, klokkan 18:00, og ikki sunnudagin 9. mars, sum áður lýst.
Tað eru Lions Club Føroyar og Fótbóltssamband Føroya, sum í felag skipa fyri Stórsteypadystinum, og umframt at endamálið sjálvsagt er at fáa ein góðan dyst, verður eisini roynt at savna inn pening til eitt vælgerandi endamál.
Hesaferð hevur Lions Club í Føroyum gjørt av, at innkomnu pengarnir skulu fara til eitt altjóða Lions-átak, nú Føroyar hava fingið áheitan um at vera við til at stuðla bygging av eini lyftu á einum heimi fyri brekað í Dusheti í Georgia.